Осенние каникулы для детей в доме сестёр при костёле Святой Троицы оставили приятные воспоминания — Докшицы Официальная газета Докшицкого района Родныя вытокi Районная газета Новости Докшиц и региона Реклама в Докшицах Работа в Докшицах Докшицы онлайн Фото и видеоинформация о Докшицах\n10.11.2015 159 jeksik Комментариев нет\nНайсмачнейшымі аладкамі частуе сястра Аня Дзятлік.\nІлья Клігус пасябраваў\nз бананавым героем.\nНа восеньскіх канікулах у доме сясцёр пры касцёле Святой Тройцы ў Докшыцах дзеці і падлеткі (каля 30-ці чалавек) сабраліся на трохдзённыя рэкалекцыі, каб карысна правесці вольны ад вучобы час. Сёстры прыхода разам з моладдзю арганізавалі цікавыя спатканні. Сустрэчы мелі сваю мэту: дапамагчы дзецям распазнаваць свае правіны, вучыцца міласэрнасці і адкрываць у сабе здольнасці да выпраўлення. Для гэтага была распрацавана адпаведная праграма. Як заўважыла сястра Маргарыта Аўгустын, вельмі адказна да ўсяго аднеслася моладзь. Дзяўчаты і хлопцы з цікавасцю планавалі кожны дзень. Яны праводзілі заняткі-канферэнцыі, на якіх стараліся даступна расказаць дзецям пра Божую міласэрнасць. Усе былі задзейнічаны ў разнастайных гульнях і конкурсах, дзе кожны мог усебакова праявіць сябе. Выяўляліся не столькі творчыя здольнасці і эрудыцыя, колькі ўменне выслухаць сябра, дапамагчы яму. Пасля прагляду мультыплікацыйных фільмаў на вызначаную тэматыку праходзіла абмеркаванне. На прыкладзе герояў, іх паводзін і ўчынкаў кожны стараўся адкрыць для сябе вартую ісціну: што такое дабро і што такое зло. Быў тут і свой сюрпрыз. У ролі яго выступіла сястра Нунэ Цітаян з Мінска, якая сваім з’яўленнем вельмі моцна ўсіх уразіла. Яна прывезла з сабой важкі багаж энтузіязму і натхнення, энергіі і душэўнай адкрытасці, любові і, самае галоўнае, умення дзяліцца ёю. Варта адзначыць, што сястра Нунэ – укладальнік падручнікаў па катэхезе для 5-6 класаў, мае вялікі вопыт работы з дзецьмі, а таксама займаецца выкладчыцкай дзейнасцю. Як прыкмецілі аніматары, яе харызма заваражыла ўсіх. Асабліва ў апошні дзень, калі па ініцыятыве сястры Нунэ была праведзена так званая “бананавая вечарына”. Кожны ўдзельнік павінен быў мець штосьці жоўтае (гэты колер атаясамліваецца з цяплом і дабрынёю). У руках дзяцей любімыя многімі бананы ажылі, бо, дзякуючы фантазіі і выдумцы, яны сталі казачнымі персанажамі. Героі спявалі і танцавалі, смяяліся і плакалі, адным словам, усе дзействы ператварыліся ў жартоўны спектакль, але з даволі сур’ёзнай задумай: зблізіць дзяцей, навучыць узаемнай спагадзе і усёдаравальнасці, адвярнуць ад зайздрасці і самалюбства. Так праз гульню і шчырыя сяброўскія адносіны дзеці і моладзь набліжаюцца да пазнання Божай міласэрнасці. І самае важнае – ніхто не прыходзіў на такія сустрэчы пад прымусам, бо калі цікава, весела і ўтульна, то ногі самі бягуць туды, дзе чакаюць заўсёды. Такое баўленне часу прынесла ўсім шмат станоўчых эмоцый і пакінула толькі прыемныя ўспаміны.\nФота М. Шульгат.\n← У воспитателя Татьяны Вязниковой из детского сада №4 г. Докшицы творческий подход к работе\n11 ноября 2015 года отмечается «Международный день энергосбережения» →\n29.10.2020 jeksik Комментариев нет


Для аматараў гульні ў тэніс мы прапануем адкрыты летні тэнісны корт у комплексе "Сцяпянка".\nПеравагі нашага корта:\nДушавыя і туалет;\nНедалёка дзіцячая пляцоўка;\nПасярод лесапаркавай зоны;\nКомплекс “Крылава” знаходзіцца за 30 км ад Мінска ў лясной зоне на беразе возера. Тэрыторыя комплексу агароджана і ахоўваецца. Тут прапануюцца ў арэнду гасцінічныя нумары и дамы. Наш комплекс ідэальна падыходзіць как для сямейнага адпачынку з дзецьмі ў сядзібе, так і для адпачынку з сябрамі на прыродзе ля возера.\nДа паслуг арандатараў:\nЗона барбекю з мангалам, зашклёная альтанка.\nПракат веласіпедаў, водных веласіпедаў і лодак.\nРуская лазня на дровах.\nТэнісны корт, рускі більярд.\nТэнісны корт у комплексе “Сцяпянка”\nг. Мінск, вул. Парніковая, 50\nЗ 7 да 9 гадзін\nЗ 9 да 13 гадзін\nЗ 13 да 17 гадзін\nЗ 17 да 21 гадзіны\n8,10 бел. руб./30 мінут\nМінімальны заказ - 30 мiнут\n12,75 бел. руб./30 мiнут\n10,20 бел. руб./30 мiнут\nКомплекс "Сцяпянка" прапануе пагуляць у вялікі тэніс на сваім корце. Адкрыты тэнісны корт знаходзіцца ў экалагічнай зоне горада і акружаны лесастэпы. А калі Вы з сабой не захапілі спартыўны інвентар - не бяда, мы заўсёды дапаможам Вам. Побач з кортам ёсць распранальня і душ, а калі вы прыйшлі гуляць ўсёй сям'ёй, то для самых маленькіх заўзятараў побач знаходзіцца дзіцячая пляцоўка.\nВялікі тэніс на адкрытым тэнісным корце ў Степянке - гэта не толькі гульня, гэта адпачынак на прыродзе.\nТэнісны корт у комплексе “Крылава”\nМінскі р-н, Гаранскі с / с, комплекс "Крылава"\n10,08 бел. руб./гадзіна\nМінімальны заказ - 1 гадзіна\nНа беразе возера каля лесу размяшчаецца адкрыты летні тэнісны корт комплексу "Крылава". Зручнае пакрыццё "штучны газон" прыцягвае пагуляць у вялікі тэніс ўсіх кліентаў нашага комплексу. Побач з кортам можна пагуляць на дзіцячай пляцоўцы, а таксама ўзяць у арэнду лодкі, водныя або звычайныя ровары, пасмажыць шашлык на прыродзе ці папарыцца ў рускай лазні. А калі вы стаміліся, то мы з задавальненнем вас прытулак у адным з нумароў гасцініцы.


ТОП-5 калядных варожбаў. Як цікава бавіць калядныя вечары – з сябрамі ды паасобку | Новы Час\nПадыходзіць для кампаніі з некалькіх чалавек. У кошык, пасудзіну ці мех кладуцца розныя прадметы: гаманец, цукар, пярсцёнак, цыбуліна, бутэлька ці пляшка з гарэлкай, вугалёк, запалкі… Карацей, што пад руку трапіць. Далей усіх удзельнікаў трэба папрасіць заплюшчыць вочы. Нехта адзіны абыходзіць з мехам усіх прысутных і прапаноўвае дастаць прадмет, які першы трапіць у руку. Хто што выцягне – у таго і пара будзе адпаведная. Напрыклад, калі дзяўчына выцягне гаманец, муж яе будзе заможны, калі бутэльку – будзе п’яніцам. Цукар ці цукерка азначаюць салодкае жыццё, цыбуліна ж – горкае. Варажба цікавей, калі ў працэсе ўдзельнічае як мага больш людзей і прадметаў.\nПакласці ў кошык можна розныя прадметы\nПадыходзіць нават для аднога чалавека. Патрэбна талерка, газета ці папера ды запалкі. Трэба скамячыць паперу ды падпаліць яе на дне перакуленай талеркі. Затым паднесці талерку з попелам да сцяны і глядзець на цень, у якім можна пабачыць абрысы сваёй будучыні. Галоўнае тут – не спаліць памяшканне, у якім вы праводзіце абрад. А калі вы варожыце ў сваім пакоі, то адчыняйце вокны, каб пах спаленай паперы не непакоіў вас на працягу яшчэ некалькіх дзён!\nГалоўнае – не спаліць хату\nДастаткова лёгкі спосаб даведацца, ці наканавана вам быць з вашым хлопцам або дзяўчынай. Спачатку загадваеце чалавека, затым бераце скрыначку запалак. Дзве запалкі ўстаўляеце па бакох і падпальваеце. Калі згарэлыя запалкі павярнуліся галоўкамі адна да адной – значыць, вашая пара вам падыходзіць і вам наканавана быць разам. Калі ж не – магчыма, давядзецца пашукаць іншых варыянтаў.\nКалі згарэлыя запалкі павярнуліся галоўкамі адна да адной – вашая пара вам падыходзіць\nСпачатку ўсё трэба падрыхтаваць\nКалі вы ўбачыце кветку, то гэты год будзе для вас паспяховым у асабістым жыцці, нейкую жывёлу – то хутка ў жыцці зʼявіцца вораг. Палоскі з воску – да падарожжаў. А вось калі раптам убачыце крыж – гэта не дужа добры знак, які азначае бяду ды хваробу. Дрэва ж наадварот сімвалізуе здароўе, пладавітасць і дабрабыт. Зрэшты, тым і цікавыя варожбы, што вынікі заўжды мусяць быць праўдападобнымі і набліжанымі да жыцця, у якім здараецца ўсякае.\nСамае цікавае – разглядаць, якая фігура атрымалася з воску\nПадыходзіць для штодзённай варожбы. У дзяцінстве так, пэўна, рабілі ўсе, каб даведацца што прынясе той ці іншы дзень – напрыклад, ці чакаць поспехаў на школьным іспыту. Але мала хто ведае, што нашыя бабулі ў маладосці таксама практыкавалі гэты від варожбаў, падыходзячы да яго больш сурʼёзна. Так, варажылі па кнігах, каб даведацца – ці чакаць шчасця ў асабістым жыцці ды побыце. Тэхналогія варожбы простая: трэба ўзяць вялікую кнігу, загадаць старонку і нумар радка і прачытаць прадказанне, схаванае ў гэтым радку.\nАбіраеце любую кнігу, загадваеце старонку, радок і чытаеце, што вас чакае\nГанна Вашчанка, фота аўтара


Павук | Сяргей Сыс\nВерш “Павук” стаўся назваю маёй новай паэтычнай кнігі, якая, насамрэч, не такая ўжо і новая. Сапраўды, мне цяжка давалася рашэньне назваць зборнік вершаў менавіта так. І каб больш не сумнявацца ў выбары – адправіў яе сёньня ў набор. А кнігу “Павук” склалі вершы, створаныя за вельмі працяглы прамежак часу, ад 1979 года аж да сёньня.\nВокладка кнігі паэзіі Сержука Сыса «Павук».\n«Месцамі аголена, недзе балюча, часам наіўна”, – падвёў рысу Філосаф. “На дзіва непасрэдна і чыста” – прызнаўся аўтар Буквара. “Змрочна і гнятліва” – уздыхнуў Сябра. А брытанскі прафесар-філолаг адзначыў: “Хоць паэт вызнае сябе гарадскім жыхаром, аднак таямніцы і нават небясьпекі прыроднага сьвету вабяць яго, і не ў апошнюю чаргу дзеля мудрасьці, што адкрываецца там”. Ісціна ж, як лічу я сам, недзе пасярэдзіне.\nЧакае, схаваўшыся ў слівах,\nКаб выскачыць раптам імкліва\nНа мухі даверлівай гук.\nХіба гэты свет перайначыш?\nІ вось муха ў нераце плача,\nПавук жа ізноў на піры.\nБлішчыць павуцінка на сонцы,\nІ вабіць у пастку бясконца\nХмары ліхой жамяры.\nРаз-пораз мы бачымся, браце,\nЗ табою, калі я ня ў хаце,\nА йду да цябе пад страху.\nВось каб у цябе, паляўнічы,\nЦярпеньня хоць крупку пазычыць…\nДы толькі прасіць не магу.


Дапаможам сабраць дзяцей у школу! - Альтэрнатыва\nАкцыi » Дапаможам сабраць дзяцей у школу!\n“Альтэрнатыва” пачала чарговы збор рэчаў для дзяцей з рэгіянальных школ-інтэрнатаў Беларусі.\nУ цяперашні час валанцёры кампаніі збіраюць рэчы, якія найбольш патрэбны дзецям падчас заняткаў у школе. Сярод такіх – канцтавары, кнігі, новая вопратка, інтэлектуальныя гульні і г.д. У пачатку верасня плануюцца першыя акцыі ў фармаце інтэрактыўных віктарын, дзе сабраныя падарункі будуць урачыста перададзены мэтавай аўдыторыі.\nЗрабіць свой унёсак у акцыі можа кожны ахвочы – дзеля гэта трэба звязацца па кантактам нашай арганізацыі з валанцёрамі, перадаць адмысловыя рэчы. Запрашаем да ўдзелу!


У Беларусі перасьледуюцца нават рок-гурты: забаронены яшчэ адзін выступ – канцэрт гурту “Палац”\nhttp://spring96.org/be/news/2704 2005 2005-08-09T10:00:00+0300 2005-08-09T10:00:00+0300 1970-01-01T03:00:00+0300 be Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nУ Менску забароненае выступленьне папулярнага фольк-гурту “Палац”. Канцэрт мусіў адбыцца ў клюбе “Белая вежа” 18 жніўня з ініцыятывы ўладальнікаў гэтай установы. Аднак кіраўніцтва ўпраўленьня культуры Менгарвыканкаму адмовіла арганізатарам ў выдачы гастрольнага пасьведчаньня, якое дае права на правядзеньне імпрэзы. Чыноўнікі гэты факт адмаўляюць, а музыкі заяўляюць, што прадстаўнікі ўлады хаваюць праўду й моўчкі пашыраюць сьпіс “забароненых” гуртоў, паведаміла радыё Свабода.\nГэта мусіў быць першы канцэрт пасьля мінулагодняга выступленьня “Палацу” на мітынгу на пляцы Бангалор – кажа лідэр гурта Алег Хаменка. “Мы зьбіраліся на Спаса, як гэта звычайна бывае, прапанаваць пару новых песьняў, якія падрыхтавалі для новага альбома. Але ў гэтым выступе нам адмовілі. Гэта робіцца на словах, без папераў. Проста не дазваляюць і ўсё”.\nАналягічны выпадак нядаўна здарыўся з канцэртам “Крамбамбулі” у менскім клюбе “Рэактар”, калі арганізатарам забаранілі ягонае правядзеньне таксама без тлумачэньня прычынаў. Вось як гэта камэнтуе адзін са стваральнікаў праекту Лявон Вольскі: “Забароны й раней з намі стала здараліся. Але пасьля таго канцэрту зьявіліся “чорныя сьпісы” і шмат гуртоў зараз увогуле нідзе не фігуруюць. Пэўна, ўзьнікла нейкая генэральная лінія і зараз вельмі цяжка правесьці канцэрт. А калі гэты канцэрт гэты не адбываецца, то вельмі цяжка нешта даказаць, што ён забаронены. Таму што зараз вельмі добра адладжаная гэтая бюракратычная камандная сыстэма”.


Прафэсар — Паўдурапедыя\nПрафэсар за працай\nКолісь быў час, калі быў толькі Прафэсар. Дакладней спачатку не было нават часу, бо час быў прыдуманы Прафэсарам.\nКолісь не было піва, але Прафэсар прыдумаў піва, каб мець магчымасьць яго піць. Але каб зручней было яго піць, Прафэсар прыдумаў келіх. Каб мець магчымасць адпачыць ад усягачаснага трыманьня келіху, прафэсар прыдумаў столік у шынку, а потым і сам шынок. А каб было весялей піць піва, прафэсар прыдумаў сяброў-сабутэльнікаў, а разам з сябрамі, ён стварыў Зямлю і іншыя плянэты.\nІ стварыў прафэсар тытунь, а потым яшчэ і люльку. Нарэшце яны з сябрамі прыдумалі, што тытунь можна запхаць ў люльку і паліць. І гэта ім спадабалася, з тых часоў яны сустракаліся ў шынку, сядалі за столік, пілі піва і палілі люльку.\nКолісь не было людзей і жывёлаў, але Прафэсару і сябрам зрабілася самотна, таму яны стварылі людзей, жывёлаў, партызанаў, а каб ім было дзе жыць і чым сілкавацца, стварылі яны дрэвы і іншыя расьліны.\nКолісь не было мовы і ніхто ні зь кім не размаўляў, але Прафэсар з сябрамі, каб зручней было дамаўляцца аб тым, штоб яшчэ такое зрабіць, прыдумалі мову і назвалі яе беларускай, чаму менавіта беларускай ня ведае ніхто, але хутчэй за ўсё таму, што трэба было, каб яна неяк называлася.\nКолісь не было кніг, але Прафэсар стварыў кнігі, каб людзі маглі чытаць іх і набірацца розуму. І былі кнігі гэтыя мастацкімі, а яго сябра Клайв Льюіс прыдумаў навуковыя і філязофскія і рэлігійныя кнігі, а пасьля таксама напісаў колькі кніг мастацкіх.\nКолісь не было анічога, але ўсё было прыдумана.\nАсноўны артыкул Адмін\nАдмін - яшчэ маленьечкі, прыгожанькі\nКалі ствараў Прафесар з сябрамі людзей, спачатку хацелі яны стварыць людзей самі, але вырашылі, што за той час пакуль яны людзей ствараць будуць у іх піва зробіцца цёплым і люльгі загаснуць. Таму стварылі яны Адміна і падобных яму, каб стваралі людзей, жывёлаў, расьліны і не блыталіся пад нагамі, перашкаджаючы весьці паспалітыя размовы.\nІ вырашыў Адмін, што ён сам той яшчэ прафэсар і вырашыў рабіць не так, як яму загадалі, а наадварот. І пачаў ён абы што рабіць і не спадабалася гэта Прафэсару і ягоным сябрам. Таму выкінулі яны Адміна зь ліку тых, хто займаецца стварэньнем і праклялі яго, і сказалі, што адгэтуль нічога ўжо стварыць ня зможа, але толькі паскудзіць тое, што іншыя стварылі. Такім было пакараньне ганарлівага Адміна.\nІ плакаў Прафэсар і колькі год ня піў піва, і колькі год люлькі не паліў. Пісаў Адміну па мылу, каб той пакаяўся і вярнуўся. Але Адмін быў сьляпы і глухі ад свайго гонару. Аднак, праз час ня гледзячы на боль душы, супакоіўся прафэсар і зноўку пачаў піць піва зь люлькаю ў любімым шынку, зь любімымі сябрамі. І вырашыў Прафэсар, што болей ніколі ня будзе мець справы з такімі істотамі, як Адмін і што акрамя сяброў сваіх, будзе мець справу толькі зь людзьмі, таленавітымі, але не ганарлівымі.\nІ сталася так. І с таго часу вучнямі і паплечнікамі Прафэсара, акрамя сяброў былі толькі паспалітыя людзі - Францішак Скарына, Аляксандр Рыгоравіч, Льюіс Кэрал і падобныя ім.\nЖыцьцё і навуковая праца пасьля здрады Адміна[правіць]\nПрацоўнае месца Прафэсара заўсёды ў прадчаканьні яго аб'яўленьня\n“Губіць людзей не піва,\nгубіць людзей вада”\n~ Адна з першых пастановаў Прафэсара\nЯк вядома, усю мастацкую літаратуру ў сьвеце спачатку пісаў выключна Прафэсар. Яго ж лепшы сябра Клайв Льюіс, займаўся толькі навуковай працай. Але аднойчы, калі мэтры знаходзіліся ў празьмерна вясёлым настроі, яна вырашылі паспрачацца, што будзе, калі яны паспрабуюць зрабіць наадварот. Міядзакі таксама запрашалі далучыцца да спрэчкі, але ён адмовіўся рабіць штосьці акрамя анімэ.\nНу і дык вось, вырашылі сябры, што Прафэсар напіша навуковую працу, а Льюіс мастацкую кнігу, а судьдзёй зрабілі Міядзакі, каб ад адказнасьці не адмаўляўся.\nПраз тыдзень Прафэсар прынёс ува ўлюбёны шынок падручнік для кіраўніка-пачаткоўца "Уладар Пярсьцёнкаў", а Льюіс навэлу з жыцьця пацыентаў шпіталя для алькаголікаў "Хронікі Нарніі". Аднак ня гледзячы на тое, што і судьдзя і канкурэнт станоўча ахарактэрызавалі працу хожнага з супернікаў, абняўшыся, сябры вырашылі больш не ступаць на сьцежку адзін аднога.\nМінаў час. Прафэсар пісаў кнігі, вучыў моладзь і займаўся навуковай дзейнасьцю. Займаўся, займаецца і працягвае займацца. І як толькі мы пазнаем, штось новае пра яго, адразу ж вам напішам.\nУзята з "https://be.uncyclopedia.info/index.php?title=Прафэсар&oldid=2123"\nАпошняе змяненне старонкі адбылося 09:28, 26 кастрычніка 2020.


Амбасады Беларусі ў Стакгольме і Швэцыі ў Менску спынілі працу\n30 жнівень 2012, 14:31\nШвэдзкая амбасада ў Менску\n30 жніўня амбасада Швэцыі ў Менску цалкам спыніла працу. Тэлефоны дыппрадстаўніцтва не адказваюць, швэдзкія дыпляматы пакінулі Беларусь, як таго патрабаваў беларускі бок.\nАналягічныя дзеяньні зробленыя і беларускім бокам, піша «БелаПАН». Указ аб вызваленьні ад пасады пасла Беларусі ў Швэцыі Андрэя Грынкевіча быў падпісаны Аляксандрам Лукашэнкам яшчэ 23 жніўня.\nЗ 20 жніўня інтарэсы Швэцыі ў візавых пытаньнях у Беларусі прадстаўляе амбасада Эстоніі. Заяўкі для атрыманьня віду на жыхарства і дазволу на працу ў Швэцыі можна падаваць у электронным выглядзе праз сайт міграцыйнай службы Швэцыі.\nУ сваю чаргу, амбасада Беларусі ў Стакгольме 20 жніўня спыніла прыём дакумэнтаў на афармленьне ўязных беларускіх віз у сувязі з закрыцьцём, а 27-га перастала прымаць дакумэнты на афармленьне пасьведчаньняў на вяртаньне ў Рэспубліку Беларусь.\nКаля году таму, паведаміў Лукашэнка, швэдзкаму боку было заяўлена пра немагчымасьць далейшага падаўжэньня акрэдытацыі Эрыксана з-за той дзейнасьці, якой ён займаўся ў Беларусі. Эўразьвяз асудзіў дзеяньні афіцыйнага Менску ў дачыненьні да Швэцыі. 10 жніўня Камітэт па палітыцы і бясьпецы Рады Эўразьвязу правёў пазачарговае пасяджэньне, па выніках якога было заяўлена: з улікам дыпляматычнага канфлікту паміж Беларусьсю і Швэцыяй у кастрычніку ЭЗ прыме рашэньне пра абмежавальныя захады ў дачыненьні да беларускіх уладаў.


Нам ёсць што паказаць, | zviazda.by\nХатняя старонка » З жыцця » Нам ёсць што паказаць,\nНам ёсць што паказаць,\nабо Навуковы падыход да харчавання.\nНа ЭКСПА-2015 у Мілане падчас Дзён беларускай навукі высадзіўся паважны дэсант айчынных навукоўцаў на чале са старшынёй Дзяржаўнага камітэта па навуцы і тэхналогіях Аляксандрам Шуміліным\nКожны з удзельнікаў дэлегацыі — найлепшы ў сваёй сферы, якая ў той ці іншай ступені мае дачыненне да тэмы Сусветнай харчовай экспазіцыі: «Накармі планету. Энергія жыцця».\n[caption id="attachment_103812" align="alignnone" width="600"] Падчас форуму.[/caption]\nПляцоўка ЭКСПА дала магчымасць беларускім навукоўцам шырока прэзентаваць свае дасягненні і перадавыя інавацыйныя распрацоўкі. І гэта дарагога вартае, бо, як адзначыў Аляксандр Шумілін: «Беларусь у навуковай сферы можа вельмі многае, але пакуль, на жаль, не многія пра гэта ведаюць... Як паказвае практыка, на сёння Еўропа не найлепшым чынам дасведчаная аб высокіх паказчыках нашай краіны, а нам ёсць чым ганарыцца і ёсць што прапанаваць знешняму свету, тым больш еўрапейскім суседзям...»\nНапэўна, мала хто ведае нават у самой Беларусі, што кожны год наша краіна робіць 3-5 навуковых адкрыццяў сусветнага ўзроўню. І гэта не мяжа.\nНавуковая дэлегацыя на ЭКСПА ў Мілане ў першую чаргу прадаставіла магчымасць сваім замежным калегам ацаніць поспехі нашай краіны ў галіне вытворчасці прадуктаў харчавання. Адзін важны паказчык, які нязменна выклікае павагу ў нашых замежных партнёраў: 80 працэнтаў прадуктаў харчавання пад маркай «Зроблена ў Беларусі» — натуральныя і вырабляюцца без хімічных дабавак. Такі падыход дзяржавы, калі гаворка ідзе пра харчовую бяспеку, цяжка пераацаніць.\nБеларускія навукоўцы распавялі, як іх адкрыцці дапамагаюць вырошчваць экалагічна чыстую гародніну, садавіну, збожжавыя, а потым перапрацоўваць іх. Вось лічбы, якія кажуць самі за сябе: цяпер краіна экспартуе прадуктаў харчавання больш чым на шэсць мільярдаў долараў! Для такой невялікай краіны, як наша, з яе не самымі спрыяльнымі прыроднымі ўмовамі гэта сур'ёзнае дасягненне. Як вядома, у сучасным свеце канкурэнцыя ў галіне вытворчасці і збыту харчавання найвышэйшая, а таму купляюць толькі тое, што сапраўды вартае ўвагі. Сёння смела можна сказаць: Беларусь сябе накарміла і цяпер дапамагае карміць іншых.\nШмат гаварылася на форуме аб тым, што наша краіна адкрыта для кантактаў і гатова дзяліцца сваімі распрацоўкамі, а таксама пераймаць вопыт іншых. Мы плённа супрацоўнічаем у галіне навукі больш чым з 50 краінамі, з большасцю з якіх дзейнічаюць міжурадавыя і міжведамасныя пагадненні аб узаемадзеянні ў навукова-тэхнічнай сферы.\n— Цікава было абмяняцца думкамі з нашымі замежнымі калегамі, прадстаўнікамі бізнесу і кіраўнікамі навуковых СМІ Італіі. Акрамя таго, падчас наведвання міланскага тэхнапарка, які спецыялізуецца ў галіне біятэхналогій, мы ўсталявалі кантакты на будучыню, — адзначыў Аляксандр Шумілін.\nА генеральны дырэктар італьянскага навуковага аб'яднання «Tecnoservіzі» Арманда Дзекі ў сваю чаргу падкрэсліў: «Італія мае цесныя сувязі з вашай краінай у самых розных сферах, аднак патэнцыял двухбаковага супрацоўніцтва далёка не вычарпаны. І такія сустрэчы, у тым ліку на пляцоўцы ЭКСПА, дазваляюць многае адкрыць і даведацца адзін пра аднаго. Беларусь — прасунутая краіна і шмат у чым дамаглася поспеху. Напрыклад, мы ведаем, што беларусы маюць нямала дасягненняў у галіне ачысткі і выкарыстання прэснай вады. Нам цікавы гэты вопыт, і мы хацелі б узаемадзейнічаць больш актыўна і як мага часцей сустракацца...»\nАпошняе дзесяцігоддзе ў Беларусі праводзіцца актыўная дзяржаўная палітыка па прасоўванні эканомікі ведаў і ўкараненні інавацыйных распрацовак у жыццё. Асноўныя яе напрамкі: стварэнне эфектыўнай нацыянальнай інавацыйнай сістэмы, садзейнічанне развіццю рынку інавацый і дзяржаўна-прыватнага партнёрства ў навукова-інавацыйнай сферы, павелічэнне долі нацыянальнага інавацыйнага бізнесу на сусветных рынках, паляпшэнне якасці адукацыі і г.д.\nМіжнародныя арганізацыі, у тым ліку ААН, адзначаюць высокі ўзровень развіцця чалавечага патэнцыялу ў нашай краіне. А па даных Сусветнага банка, Беларусь займае 58-е месца ў Глабальным індэксе інавацый. Па выніках інавацыйнай дзейнасці ў 2014 годзе мы — на 30-м месцы па паказчыку «Прырост новых ведаў і тэхналогій» і на 13-м па паказчыку «Стварэнне новых ведаў».\nУ апошнія гады экспарт навукаёмістай і тэхналагічнай прадукцыі вылічаецца мільярдамі долараў. А таму на сёння адна з галоўных задач для беларускіх навукоўцаў і дзяржавы — гэта актыўна рэкламаваць і прасоўваць свае дасягненні.\nБ'юці-блогерка Таццяна Уладзімірава раскрывае нюансы «прыгожай» справы\n«Кола жыцця» — у цэнтры ўвагі\n«Па-хуткаму» не атрымаецца, або Развод па-італьянску\nІмідж — не ўсё\n2244 Уначы ў сярэдзiне тыдня пахаладае да плюс 7 градусаў


14 февраля 2018 Общество Беларуская 0\nПершае, другое і… дэсерт\nЗдавалася б, што тут яшчэ дадаць… А аўтар ужо працуе над працягам. Другое выданне энцыклапедыі будзе ў чатырох тамах. Першы змесціць у сабе закускі, вінегрэты і салаты. Другі — першыя стравы, трэці — другія стравы. А ў чацвёрты ўвойдуць дапаўненні: вегетарыянскія, посныя стравы, бульба ў дзіцячай кухні, у медыцыне, бульбяныя дыеты.\nУ асабістай бібліятэцы аўтара энцыклапедыі больш за 600 кулінарных кніг. У Аляксандра Баханькова ёсць кнігі пра бульбу, выдадзеныя на Канарскіх астравах, у Японіі, іспанскія, італьянскія, румынскія кнігі… Усе іх збіраў сам Аляксандр Арцем'евіч, а пасля пачаў прывозіць старэйшы сын.\nСапраўды, кнігі Аляксандра Арцем'евіча вучаць не толькі гатаваць, а і спасцігаць гісторыю развіцця бульбы. Вось, напрыклад, кніга «Дранікі». Па рэцэптах з яе можна паспрабаваць згатаваць дранікі з каўбасой, семкамі, мочанымі брусніцамі, сырам, тварагом… усё пералічыць цяжка. А яшчэ даведацца, што дранікі, аказваецца, не беларуская, а нямецкая страва. Іх упершыню ў 1830 годзе згадвае польскі кулінар Ян Шытлер у сваёй кнізе «Кухар добранавучаны» пад назвай «блінкі картафляны». Пасля і беларускія кулінары ўзялі гэтую страву на заметку.


Прадстаўнікі грамадскай арганізацыі з Германіі пабывалі з сяброўскім візітам у Маларыце — Techkrait . "",\n18.05.2019 196 Pavel Svistunovich 0 Comment\nМаларыцкі тэрытарыяльны цэнтр сацыяльнага абслугоўвання насельніцтва для паляпшэння абслугоўвання грамадзян наладзіў супрацоўніцтва з грамадскімі арганізацыямі, дабрачыннымі фондамі, цэнтрамі падтрымкі міжнародных гуманітарных ініцыятыў. Так, у Маларыце з сяброўскім візітам пабывалі прадстаўнікі грамадскай арганізацыі “Экуменістычная Чарнобыль-дапамога” (г.Карст-Бютген, Федэральная зямля Паўночны Рэйн-Вестфалія, Германія) на чале з яе старшынёй Ані Мюлер.\nСупрацоўніцтва з гэтай арганізацыяй было наладжана ў 2018 годзе. Асноўная мэта сёлетняга візіту – умацаванне міжнародных кантактаў і абмен вопытам работы. На тэрыторыі Маларыцкага тэрытарыяльнага цэнтра сацыяльнага абслугоўвання насельніцтва гасцей з Германіі сустракалі начальнік упраўлення па працы, занятасці і сацыяльнай абароне Маларыцкага райвыканкама Аляксандр Няхаеў, дырэктар МТЦСАН Людміла Алесік, загадчыца аддзялення сацыяльнай падтрымкі насельніцтва Вольга Антонава.\nПасля невялікай аглядавай экскурсіі па цэнтры госці наведалі аддзяленне дзённага знаходжання для інвалідаў і грамадзян пажылога ўзросту, пазнаёміліся з яго работай, а таксама пабывалі ва ўніверсальным спартыўным цэнтры “Жамчужына”, Маларыцкім раённым цэнтры народнай творчасці.\n– Ад грамадскай арганізацыі “Экуменістычная Чарнобыль-дапамога” мы ўжо атрымалі гуманітарную дапамогу, – гаворыць загадчыца аддзялення сацыяльнай падтрымкі насельніцтва МТЦСАН Вольга Антонава. – Цяпер чакаем чарговае яе паступленне. Сёння ў нашым цэнтры на ўліку знаходзіцца 23 сацыяльна-ўразлівыя катэгорыі грамадзян (6498 чалавек), у іх ліку – 476 адзінокіх, 555 – шматдзетных (трое і больш дзяцей), 1845 – тых, хто адзінока пражывае. Многія з іх маюць патрэбу ў гуманітарна-рэчавай дапамозе: адзенні, абутку, посудзе… Атрымаць гуманітарную дапамогу можа кожны, хто мае ў гэтым патрэбу, адзін раз на год пры наяўнасці адпаведных дакументаў.\n← Памочнік Прэзідэнта правёў прыём грамадзян і прамую тэлефонную лінію для жыхараў Маларытчыны (відэа)\n«Грабёж» У жителя Хотислава односельчанин забрал тысячу рублей (Малоритский район) →


Мужчына з сякерай на вакзале ў Дюссельдорфе: сем параненых\nМужчына з сякерай параніў 7 чалавек на вакзале ў Дусэльдорфе\nФота: RUPTLY TV\n36-гадовы мужчына параніў сем чалавек на цэнтральным вакзале Дусэльдорфа, Нямеччына, увечары 9 сакавіка. Згодна з паведамленнем мясцовай паліцыі, злачынец затрыманы. Ён дзейнічаў адзін. Рух транспарту быў адноўлены ўночы.\nAftermath of axe attack at #Dusseldorf central train station which left several injured https://t.co/37pjwbivto pic.twitter.com/Fr63R4DjmN\n— Ruptly (@Ruptly) 9 марта 2017 г.\nПрыкладна а 21 гадзіне па мясцовым часе 9 сакавіка мужчына з сякерай выйшаў з прыгараднага цягніка на цэнтральным вакзале Дусэльдорфа і здзейсніў напад на пасажыраў. У выніку трое пацярпелых атрымалі цяжкія пашкоджанні, яшчэ чацвёра былі паранены лёгка.\nЯк паведамляе мясцовая паліцыя, злачынец зʼяўляецца выхадцам з адной з Балканскіх краін і, відавочна, «мае праблемы з псіхічным здароўем».\nНа вакзале адбылася эвакуацыя, рух цягнікоў быў прыпынены. Паліцыя падключыла сілы спецыяльнага рэагавання і верталёты. Мужчына быў затрыманы. Пры спробе збегчы ён саскочыў з мастка і моцна параніўся. Яго стан пакуль не дазваляе правесці допыт, таму прычыны і матывы яго дзеянняў застаюцца невядомымі.\nПаліцыя Дусэльдорфа лічыць, што злачынца быў адзін і пагрозы для пасажыраў больш няма.\nВЧ, паводле afp.com\nТэгі: злачынствы, крымінал, Нямеччына


Мацяш Ніна, Жнівень - Беларуская Інтэрнэт-Бібліятэка Kamunikat.org\nПамеры: 78 с., 15 см\nCopyright © 1985 by Мацяш Н.\nПятнаццаць уласных вершаваных кніжак падаравала Ніна Мацяш беларускім чытачам. У іх ліку зборнікі “Агмень” (1970), “Удзячнасць” (1973), “Ралля суровая” (1976), “Прыручэнне вясны” (1979), “Поўны келіх” (1982), “Жнівень” (1985), “Паварот на лета” (1986), “Шчаслівай долю назаві” (1980), “Я вас люблю” (1998) і іншыя.Сем кніжак падрыхтавала пісьменніца дзеткам. Яна напісала некалькі п`ес для тэатра і тэлесцэнарыяў. Яе паасобныя творы друкаваліся ў многіх замежных краінах на рускай, украінскай, англійскай, польскай, французскай, нямецкай, балгарскай і іншых мовах. Яна зрабіла пераклады і дала магчымасць беларускім чытачам пазнаёміцца з лепшымі творамі сусветнай літаратуры. У яе перакладзе выйшлі кнігі “У краіне індзейцаў” Жана Аліўе (1973), “Першая справа Мегрэ” (1982), “Планета людзей”, “Маленькі прынц” (1989) - А.дэ Сент-Экзюперы, “Песня з Бярозы” А.Гаўрылюка, “Маруся Чурай” Ліны Кастэнка (1989), “Свет варты вяртання” і “Хвіля” лаўрэаткі Нобелеўскай прэміі польскай пісьменніцы Віславы Шымборскай. А ўсяго ёю было падрыхтавана і выдана пятнаццаць кніжак перакладаў.\nБеларускія аўтары: Мацяш Ніна


Пазналі гісторыю, адпачылі культурна, наталіліся духоўна — Поставы. Новости города Поставы. Погода в Поставах. Поставский край. Пастаўскі край. Районная газета.\n17.07.2015 postawy380Комментариев нет\nАпошні час для мяне быў насычаны рознымі мерапрыемствамі: урачыстасці ў Будславе, канцэрт Грыгорыя Лепса ў летнім амфітэатры ў Маладзечне, пілігрымка па касцёлах Мінска разам з парафіянамі з Лучая і Шаркаўшчыны. Пасля кожнай падзеі засталіся незабыўныя ўражанні.\nДля прыкладу — наведванне Мінска. У гэтым горадзе вучылася ў Белдзяржуніверсітэце, пазней неаднаразова прыязджала на курсы павышэння кваліфікацыі. У вольны час старалася пабываць у розных славутых мясцінах сталіцы. І калі пробашч лучайскага касцёла ксёндз Мікалай Ліпскі прапанаваў паездку ў Мінск, задумалася: а што новага ўбачу? Пазней пераканалася: адна справа пабыць у тым ці іншым месцы самастойна, іншая — з экскурсаводам.\nВалянціна Кароткіна, якая ў той дзень была нашым гідам, пра Мінск расказвала змястоўна. Шмат новага пачула пра Замчышча — тое месца адкуль пачынаўся Мінск. Смуткам і болем напаўнялася сэрца на Востраве слёз, які ўвасабляе памяць пра тых, хто загінуў у складзе абмежаванага кантынгенту войск у Афганістане, Сірыі, Алжыры, іншых краінах. Вузенькія вулачкі Траецкага прадмесця акунулі ў атмасферу мінуўшчыны, цікава было прайсціся па Верхнім горадзе. Уразілі велічныя катэдральны касцёл Найсвяцейшай Панны Марыі, касцёлы Святых Сымона і Алены і невялікі, але ўтульны Узвышэння Крыжа на Кальварыйскіх могілках.\nУ кожнага храма свая гісторыя і свая сучаснасць. Кальварыйскія могілкі — найстарэйшыя ў Мінску. Ім больш за 200 гадоў. Іх сучасная плошча — 14 гектараў. Тут знаходзіцца каля 30 тысяч пахаванняў. Найстарэйшы з помнікаў — чырвоны гранітны валун-піраміда сёстрам Юзэфе і Тэафіліі Амульскім, — устаноўлены ў 1808 годзе. А ўвогуле, на гэтых могілках спачывае ўся беларуская каталіцкая эліта Мінска ХІХ — пачатку ХХ стагоддзя. Тут знаходзяцца магілы роду Вайніловічаў — тых самых, дзякуючы якім у пачатку мінулага стагоддзя ў Мінску быў пабудаваны чырвоны касцёл Святых Сымона і Алены. У 2001 годзе Кальварыйскія могілкі атрымалі статус гісторыка-культурнай каштоўнасці першай катэгорыі як аб’ект міжнароднага значэння. На жаль, іх стан пакідае жадаць лепшага. Зразумела, што нікога з родных тых, чые магілы тут знаходзяцца, ужо таксама няма ў жывых, таму і даглядаць іх няма каму. Варта, напэўна, падключыць грамадскасць, валанцёраў і прыкласці ўсе намаганні, каб гэта гістарычнае месца стала сапраўднай гістарычнай каштоўнасцю.\nБольшасць тых, хто ў той дзень адправіўся ў вандроўку па Мінску, арганізаваную ксяндзом Мікалаем, былі яго землякамі з Шаркаўшчыны. Для іх гэта паездка была асабліва цікавай, бо вельмі многія старонкі гісторыі наведаных святынь цесна пераплятаюцца з гісторыяй Шаркаўшчыны і яе ўраджэнцамі. Да прыкладу, у архікатэдральным касцёле Найсвяцейшай Марыі Панны пробашчам цяпер працуе ксёндз Антоні Клімантовіч, які нарадзіўся ў Шаркаўшчынскім раёне. Насценныя роспісы ў гэтым храме выкананы шаркаўшчынскім мастаком Казімірам Анташэўскім. Касцёл Святых Сымона і Алены ў 1910 годзе асвячаў шаркаўчанін, біскуп Вінцэнт Ключынскі, а ля вытокаў адраджэння веры ў Шаркаўшчыне ў канцы 80-х гадоў мінулага стагоддзя стаяў цяперашні пробашч чырвонага касцёла Уладзіслаў Завальнюк. У касцёле Узвышэння Святога Крыжа на Кальварыйскіх могілках мы ўдзельнічалі ў Імшы. На жаль, на той момант адсутнічаў пробашч касцёла Андрэй Сіповіч — сын шаркаўшчынскай зямлі.\nВечарам пабывалі на канцэрце-прэзентацыі акардэаніста-віртуоза, шматразовага ўдзельніка лучайскіх фэстаў Дзмітрыя Корсака. Яго першы творчы вечар праходзіў у тэатральнай зале Палаца культуры Мінскага аўтазавода, якая разлічана на 2000 месц. Павіншаваць артыста прыйшлі многія аматары яго творчасці, а таксама беларускія эстрадныя выканаўцы Аляксей Хлястоў, Георгій Калдун, Іван Буслай, Аляксандр Гелах, дуэт “Піва ўдваіх” і іншыя. Сваімі выступленнямі яны таксама парадавалі гледачоў. Шаркаўшчынская паэтка Кацярына Сосна напісала для Дзмітрыя Корсака верш і прачытала яго са сцэны.\nДзень быў вельмі насычаным, але гэта не стаміла пілігрымаў. Усе яны бязмежна ўдзячны ксяндзу Мікалаю за арганізаванае падарожжа і чакаюць новых вандровак.


22 ліпень 2021, 16:41\nФадзееў шмат год жыве ў Чэхіі. З кастрычніка 2014-га па травень 2016 году ён неаднаразова выяжджаў у Данбас з мэтай падтрымкі сэпаратысцкіх груповак і служыў ва ўзброеных сілах аднаго з сэпаратысцкіх утварэньняў.\nСуд першай інстанцыі асудзіў яго за гэта на 4,5 года пазбаўленьня волі. Тады судзьдзя палічыла, што Фадзееў ня браў удзелу ў баях і вёў толькі дапаможную працу. Аднак пракуратура абскардзіла гэтае рашэньне.\nАбарона беларуса настойвала, што зь яго трэба зьняць абвінавачаньні, бо ён, як сьцьвярджаецца, ня ўдзельнічаў у баях на перадавой. Сьцьвярджалася, што Фадзееў паехаў ва Ўкраіну для абароны мірнага насельніцтва.


Стары бабулін альбом, ці што такое скрапбукінг - Рукадзелле 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Рукадзелле 2017 ⇒ Стары бабулін альбом, ці што такое скрапбукінг\nНараджэнне мастацтва афармлення фотаальбомаў прынята звязваць з Амерыкай, дзе ўжо да сярэдзіны 19 стагоддзя была добра развіта скрап-індустрыя - адкрываліся гандлёвыя прылаўкі з усім неабходным для стварэння унікальнага скрапбука. Аднак многія даследчыкі звязваюць гісторыю «кнігі выразак» яшчэ з Старажытнай Грэцыяй і іншымі эпохамі, калі пра фатаграфію нават не думалі. Так, у 18 стагоддзі ў Расею з Заходняй Еўропы прыйшла мода на дзявочыя альбомы, мець якія лічылі сваім абавязкам ўсе паненкі - ад павятовых прыгажунь да каранаваных асоб. З'явіліся першыя кіраўніцтва па скрапбукінг - у 1702 годзе ў Англіі выйшла кніга New Method of Making Commonplace books, а ў 1825 у Америке- выданне The Scrapbook. На іх старонках было сабрана мноства цікавых дызайнерскіх ідэй.\nНовым этапам у гісторыі скрап-індустрыі стаў 19 стагоддзе, калі з'явіліся першыя дагератыпаў і фота са шкляных негатываў. Велізарны поспех набылі так званыя альбомы «карт-дэ-Viste» з кішэнькамі і маляўнічымі ілюстрацыямі, дзе былі свабодныя старонкі для самастойнага афармлення.\nВялікі ўклад у развіццё мастацтва афармлення альбомаў унёс пісьменнік і падарожнік Марк Твен - ён стварыў 57 разнавіднасцяў сшыткаў з самаклейнай старонкамі. Ён ўпрыгожваў іх нататкамі, сувенірамі, ілюстрацыямі, квіткамі. Усё было заклікана расказаць чытачу аб займальных паездках славесна, візуальна і тактыльна.\nУ Расіі актуальны стыль рэтра, з якім дызайнеры звязваюць айчынны «скрап-бум». У крамах можна набыць адмысловыя альбомы, паперу для скрапбукінг, інструменты і аксэсуары. У буйных гарадах ладзяцца выставы-продажы, прысвечаныя моднаму кірунку. На іх можна набыць эксклюзіўныя творы і паглядзець майстар-класы.\nТэмай скрап-альбома можа стаць сямейная хроніка, значная падзея - нараджэнне дзіцяці, паездка ў адпачынак, вяселле і нават проста шпацыр па лесе. «Кнігу выразак» можна прысвяціць блізкаму чалавеку і прыгатаваць у якасці падарунка на любое свята. Альбом складаецца з асобных змацаваных старонак, кожная з якіх афармляецца індывідуальна.\nУ якасці элементаў дэкору скрап-майстры выкарыстоўваюць паперу для скрапбукінг, тканіна, швейную фурнітуру, стужкі, біжутэрыю, выразкі і разьбу - усё, на што хопіць фантазіі дызайнера. Вельмі важна захаваць дарагія сэрцу дробязі (высушаныя пялёсткі кветак з першага спаткання, падпісаныя канверты, запіскі і іншае) - яны нададуць старонцы асаблівую душэўнасць.\nТрэнд апошняга часу - стыль shabby chic ( «пацёрты шык), які прадугледжвае наўмыснае состаривание старонак скрапбука. Гэта надае эфект «старога бабулінага альбома» - неверагодна утульнага, а таму асабліва каштоўнага.\nМодны кірунак у скрапбукінг мае свае адметныя рысы. У афармленні старонак пераважаюць светлыя тоны: слановая костка, светла-шэры, нябесна-блакітны і далікатна-ружовы. Выкарыстоўваюцца рэтра-элементы, якія нагадваюць дзявочыя альбомы 18-19 стагоддзяў: амурчики і птушкі, кветкі, буйны гарох. Для дэкору прымяняюцца натуральныя палатна - карункі, лён і бавоўна.\nПапера павінна выглядаць нібы жоўтай ад часу і выцвілай, а тканіна - «стыльна памятай». Куткі альбома сціраюцца і падрываюцца. Каб надаць свайму твору рэліктавая, майстры вымочваюць паперу ў чайнай заварке ці кава, шаруюць наждаком і апрацоўваюць адмысловымі прыладамі для скрапбукінг. «Вялікі ўзрост» альбому надае клакелюрный лак, які рэпаецца пры высыханні.\nТэхніка Скрап актуальная і ў афармленні віншавальных паштовак, запрашальных (кардмейкинг). Сучасныя камп'ютэрныя тэхналогіі дазваляюць развівацца новаму - лічбаваму - кірунку дызайну. Для свядомасці скрап-старонак выкарыстоўваюцца праграмы для апрацоўкі фота і універсальныя графічныя рэдактары.\nЯкую б тэхніку скрапбукінг вы не абралі, навучыцца ёй будзе нескладана. Тут няма ніякіх абмежаванняў - дастаткова забяспечыць сябе падыходнымі формамі і тэкстурамі, прадумаць тэму працы і ўкласці ў яе часціцу душы.\nПапярэдні Тэкст Аксэсуары для кухні сваімі рукамі\nАстылі? 5 спосабаў вярнуць сэкс у сваё жыццё\nСтылі інтэр'еру: канструктывізм


10—11 красавіка ў Мінску адбудзецца другое пасяджэнне Сумеснай рабочай групы па перавозках кантэйнернымі цягнікамі ў зносінах Кітай—Еўропа - Беларуская чыгунка\nУ рабоце другога пасяджэння Сумеснай рабочай групы прымуць удзел дэлегацыі Беларускай чыгункі, чыгуначных кампаній Германіі, Казахстана, Кітая, Манголіі, Польшчы і Расіі. Удзельнікі падвядуць вынікі работы па арганізацыі перавозак у зносінах Кітай—Еўропа—Кітай у 2017 годзе і абмяркуюць іх перспектывы ў 2018 годзе. У планах работы: развіццё электроннага абмену інфармацыяй з мытнымі і іншымі кантралюючымі органамі для спрашчэння кантрольных працэдур пры грузавых перавозках; распрацоўка скразнога графіка руху кантэйнерных цягнікоў у зносінах Кітай—Еўропа—Кітай са станцыі адпраўлення да станцыі прызначэння; развіццё перавозак міжнародных паштовых адпраўленняў, тавараў электроннага гандлю, грузаў у рэфрыжэратарных кантэйнерах; павышэнне маршрутнай хуткасці руху кантэйнерных цягнікоў у зносінах Кітай—Еўропа—Кітай.


Навіны сельскай гаспадаркі | Несвиж. Нясвіжскія навіны. Новости Несвижа. Районная газета\nНавіны сельскай гаспадаркі\n09.09.2015 287 Нясвiжскiя Навiны Комментариев нет\nПа стане на 8 верасня ў сельгаспрадпрыемствах раёна ўбрана 725 га цукровых буракоў — 13 % да плана. За апошні дзень прыбаўка склала 127 га. Найбольшыя плошчы вызвалены ў ААТ “17 верасня” — 180 га, у ААТ “Грыцкевічы” — 165 га. Дарэчы, у апошняй гаспадарцы гэта склала ўжо 55 %.\nУсяго накапана 22602 т салодкага кораня. Сярэдняя ўраджайнасць па раёне — 311,8 ц/га. Самая высокая прадуктыўнасць гектара — у “Грыцкевічах” (480 ц/га), ААТ “Новае жыццё” — 457, СВК “Агракамбінат Сноў” — 443 ц/га.\nНа Гарадзейскі цукровы камбінат дастаўлена ў фізічнай вазе 19793,7 тоны буракоў сярэдняй цукрыстасцю 18,4 %. Вышэй цукрыстасць у “17 верасня” і “Снове” — па 18,83 %, у ААТ “Лань-Нясвіж” — 18,58 %.\nГаспадаркі раёна прыступілі да сяўбы азімых збожжавых культур. Па стане на 8 верасня пасеяна 182 га, у т.л. 145 га — у СВК “Агракамбінат Сноў”, 21 га — у ААТ “Новае жыццё”, 10 га — у ЗАТ “Росіч”, 6 га — у доследнай навуковай станцыі па цукровых бураках. Дзённая прыбаўка склала па раёне 162 га.\nНа корм і сілас убрана 2427 га кукурузы. З іх 559 га — у ААТ “Нясвіжскі райаграсэрвіс”, 333 — у ААТ “17 верасня”, 301 — у СВК “Агракамбінат Сноў”. Калі ў сярэднім па раёне ўраджайнасць масы складае 349 ц/га, то ў “Снове” — 479, у “Грыцкевічах” — 402 ц/га.\nЯна выкапана на 48,8 га (20 %). Сярэдняя ўраджайнасць па раёне — 450 ц/га. У “Снове” — 520 ц/га.\nГлеба ўзарана на плошчы 9388 га, у т.л. пад азімыя збожжавыя — 8153 га. У працэнтных адносінах да неабходнага найбольш ворыва праведзена ў ААТ “Новае жыццё” — 79 %, ЗАТ “1 Мая” — 76 %, ДСГУ “Нясвіжская сортавыпрабавальная станцыя” — 85 %, доследная навуковая станцыя — 120 %.\n← За высокі прафесіяналізм\nКогда помощь людям — в приоритете 402 views


Канфэрэнцыя ў Вашынгтоне пра ўплыў Украіны на Беларусь\n29 верасень 2005, 06:13\nАлеся Сёмуха, Вашынгтон Цягам апошніх некалькіх дзён у сталіцы ЗША Вашынгтоне праходзіла міжнародная канфэрэнцыя “Украіна на шляху да сталай нацыянальнай дзяржаўнасьці”. Дачыненьні з Беларусьсю абмяркоўваліся ў кантэксьце рэгіяналізацыі палітыкі і уплываў ў балта-чарнаморскім калідоры.\nГэтай тэме былі прысьвечаныя 2 круглыя сталы канфэрэнцыі. Першы – дачыненьні Ўкраіны і ГУАМ (куды ўваходзіць Грузія, Украіна, Айзэрбайджан і Малдова), другі – Украіна і СНД. У абмеркаваньні бралі ўдзел прадстаўнікі ўрадавых, грамадзкіх і навуковых арганізацый ЗША, Украіны, Грузіі, Латвіі, Беларусі і Расеі.\nАбмеркаваньне прадэманстравала адсутнасьць дакладна сфармуляванай зьнешнепалітычнай лініі Ўкраіны ў дачыненьні да ўсіх сваіх суседзяў. Пры гэтым, аднак было відавочна, што колішняя манаполія Расеі на палітычнае дамінаваньне ў рэгіёне зьнікла. Украінскія і Грузінскія прадстаўнікі выказалі моцнае жаданьне двухбаковай і шматбаковай рэгіянальнай каапэрацыі па пытаньнях энэргіі і вырашэньня рэгіянальных канфліктаў праз ГУАМ. Што да дачыненьняў Украіны з СНД, дык амаль аднагалосна гучала сьцьвярджэньне, што СНД сваю магчымую ролю ў гісторыі адыграў і сам сябе пахаваў. Нават паводле пасланьня да канфэрэнцыі дэпутата Расейскай Думы Валерыя Галчанкі, які прадстаўляе фракцыю бальшыні ў Думе, Расеі варта канцэнтравацца на двухбаковых адносінах, паколькі ані Расея, ані Украіна пакуль не выпрацавалі стратэгічнага падыходу да ўзаемаадносінаў.\nАсобнай тэмай прагучаў матыў уплыву аранжавай рэвалюцыі ва Украіне на дэмакратызацыю рэшты рэгіёну, у тым ліку і на Беларусь. Прадстаўнік Дзярждэпартамэнта ЗША Маркус Мікелі сказаў, што Амэрыка вітае ролю Украіны у падтрымцы разьвіцьця дэмакратыі ў Беларусі і што Украіна магла б стаць мадэляй дэмакратычнай трансфармацыі для Беларусі. Беларускі палітоляг Віталь Сіліцкі ў сваім выступе быў больш стрыманы і зазначыў, што наступствы украінскай памаранчавай рэвалюцыі для Беларусі ня ёсьць адназначныя. З аднаго боку падзеі на Украіне прынесьлі надзею і дух дэмакратыі, зь іншага боку ўзмацнілі рэпрэсыі і пакуль не далі адказу на пытаньне, ці здолее дэмакратыя ўтрымацца ва Ўкраіне.\n(Сіліцкі) “Трэба адразу прызнаць, што магчымасьці Ўкраіны ў пашырэньні дэмакратыі на Беларусь даволі абмежаваныя, таму што, па-першае, палітычныя зьмены, якія адбыліся год таму, яшчэ не кансалідаваныя, напэўна яшчэ нічога ня вырашана, і існуюць пэўныя крызысныя тэндэнцыі ва украінскай уладзе. І нажаль ёсьць такая магчымасьць, што некаторыя рэчы яшчэ могуць быць павернутыя назад. У гэтым сэнсе, дэмакратычнай Беларусі выгадна, каб Украіна сама стала на ногі і разабралася са сваімі праблемамі, а ўжо тады пачала актыўна дзейнічаць. Як мінімум, трэба дачакацца вынікаў парлямэнцкіх выбараў у наступным годзе. Калі перамагае кааліцыя памаранчавай рэвалюцыі, тады можна будзе казаць аб даволі значным уплыве Ўкраіны, хоць ён будзе абмяжоўвацца Беларускімі ўладамі. Па-другое, паўстане пытаньне ўсталяваньня стратэгічных адносінаў Украіны з Эўропай і Эўраатлянтычнай супольнасьцю, бо без значнай падтрымкі з гэтага боку нельга разьлічваць, што Украіна будзе важным фактарам у прасоўваўваньні дэмакратыі.”


Кастусь Смолікаў патрабуе знайсьці вінаватых у зьнішчэньні “Пагоні”\n18 сакавік 2010, 23:41\nУ цэнтральным акне другога паверха была «Пагоня», а цяпер толькі цёмнае шкло.\nСтаршыня абласной суполкі Партыі БНФ зьвярнуўся ў пракуратуру зь лістом пра зьнішчэньне дзяржаўнай маёмасьці — унікальнага комплексу вітражоў у будынку віцебскага чыгуначнага вакзалу.\nУ лісьце да пракурора Чыгуначнага раёну Кастусь Смолікаў піша: «Падчас рэканструкцыі будынку чыгуначнага вакзалу станцыі Віцебск адказнымі асобамі Віцебскага аддзяленьня Беларускай чыгункі быў зьдзейсьнены адкрыты і нахабны ўчынак па варварскім зьнішчэньні дзяржаўнай маёмасьці. Вітражы ў вокнах другога паверха, якія зьяўляліся ўнікальнымі, былі разьбітыя і выкінутыя на сьметнік. Пры гэтым ні аўтар вітражоў, заслужаны мастак Вікенці Ральцэвіч, ні грамадзкасьць гораду не былі праінфармаваныя пра намеры кіраўніцтва. Між тым вітражы маглі б быць выстаўленыя ў іншым месцы і дэманстраваць усім гасьцям Віцебску і самім віцяблянам дасягненьні мастацкай культуры гораду. Прашу даць ацэнку дзеяньням службовых асобаў Віцебскага аддзяленьня Беларускай чыгункі».\nВітражы павыкідалі ў сьмецьце.\nБудынак вакзалу рамантавалі і абнаўлялі за апошнія дзесяцігодзьдзі некалькі разоў. Вітражны ансамбаль з выявай «Пагоні» і надпісам «Беларусь» зьявіўся ў 1990-я гады.\nЦяпер замест вітражоў у вокнах будынку, узьведзенага ў 1946 годзе ў стылі «сталінскі ампір», ставяць рамы з зацемненым шклом.\nБудынак вакзалу — на чарговай рэканструкцыі.


Многія даследчыкі, здаецца, трымаюць супярэчлівыя думкі ЭСН. З аднаго боку, яны лічаць ЭСН быць нязграбны бюракратыі. Тым не менш, у той жа час, яны таксама лічаць КРП, каб быць канчатковым арбітрам этычных рашэнняў. Гэта значыць, яны, падобна, лічаць, што калі IRB ўхваляе яго, то яно павінна быць у парадку. Калі мы прызнаем , вельмі рэальныя абмежаванні IRBs , паколькі яны існуюць у цяперашні час, і ёсць многія з іх (Schrag 2010; Schrag 2011; Hoonaard 2011; Klitzman 2015; King and Sands 2015; Schneider 2015) -Тады мы , як даследчыкі павінны ўзяць на сябе дадатковыя адказнасць за этыку нашых даследаванняў. IRB з'яўляецца падлога не столь, і гэтая ідэя мае два асноўных наступствы.\nВа- першых, IRB з'яўляецца падлогу азначае , што калі вы працуеце ў установе , якое патрабуе IRB агляду, то вы павінны прытрымлівацца гэтых правілах. Гэта можа здацца відавочным, але я заўважыў, што некаторыя людзі, здаецца, хочуць, каб пазбегнуць IRB. На самай справе, калі вы працуеце ў этычна неўрэгуляванымі абласцях, ЭСН можа стаць магутным саюзнікам. Калі вы будзеце прытрымлівацца іх правілах, яны павінны стаяць за вас калі што - то пойдзе не так з вашым даследаваннях (King and Sands 2015) . І, калі вы не будзеце прытрымлівацца іх правілах, вы маглі б знайсці вас на свой уласны ў вельмі складанай сітуацыі.\nВа- другое, IRB не азначае , што столь проста запоўніўшы вашыя формы і вынікаючы правілам ў недастаткова. У многіх сітуацыях вы як даследчык той, хто ведае больш за ўсё аб тым, як дзейнічаць з этычнай пункту гледжання. У канчатковым рахунку, вы з'яўляецеся даследчыкам і этычная адказнасць ляжыць на вас; гэта ваша імя на паперы.\nАдзін са спосабаў пераканацца, што вы ставіцеся да КРП як падлогу і ня столь павінна ўключаць этычную прыкладанне ў вашых працах. На самай справе, вы маглі б распрацаваць маральную прыкладанне, перш чым ваша даследаванне пачынаецца, нават для таго, каб прымусіць сябе думаць пра тое, як вы будзеце тлумачыць сваю працу з калегамі і грамадскасцю. Калі вы знайшлі сябе няёмка пры напісанні дадатак, то ваша даследаванне не можа нанесці адпаведны этычны баланс. Акрамя таго, каб дапамагчы вам дыягнаставаць сваю ўласную працу, публікуючы свае этычныя прыкладання дапаможа навуковае супольнасць абмеркаваць этычныя пытанні і ўсталяваць адпаведныя нормы, заснаваныя на прыкладах з рэальнага эмпірычнага даследавання. Табліца 6.3 Сапраўдныя эмпірычныя даследчыя працы, я думаю, ёсць добрыя дыскусіі па этыцы навуковых даследаванняў. Я не згодны з кожным прэтэнзіі аўтараў гэтых дыскусій, але яны ўсё прыклады даследчыкаў , якія дзейнічаюць з цэласнасці ў сэнсе , вызначаным Carter (1996) : у кожным канкрэтным выпадку, даследчыкі (1) вырашыць , што яны лічаць правільным і што гэта няправільна; (2) яны дзейнічаюць на аснове таго, што яны вырашылі, нават пры асабістай кошту; і (3) яны публічна паказаць, што яны дзейнічаюць на падставе іх этычнага аналізу сітуацыі.\nТабліца 6.3: Артыкулы з цікавыя абмеркавання этыкі сваіх даследаванняў.\nпазбягаючы кантэкстную шкоды\nдаследаванні па тэме адчувальнай\nПытанні складаныя згоды\nрэкультывацыя магчымага шкоды\nBurnett and Feamster (2015) даследаванне без згоды\nбалансаваць рызыкі і выгады, калі рызыкі цяжка даць колькасную ацэнку\nвыкарыстоўваючы пратачыліся файлы дадзеных\nSoeller et al. (2016) якія парушылі ўмовы абслугоўвання


31 Кас 2017\nУспамін пра лета і восеньскі анёл: выстаўка Марыі Рэдко\n31 кастрычніка ў галерэі “Панарама” (22-гі паверх) адкрылася выстаўка жывапісу Марыі Рэдко “Каля хаты”.\nЗ 31 кастрычніка ў межах міжнароднага праекта ”Францыск Скарына і яго эпоха” арганізавана выстаўка ”Натхнёныя словам Купалы”.\n30 кастрычніка ў Гомельскай абласной універсальнай бібліятэцы імя У.І. Леніна прайшоў міжнародны форум “Дыялог бібліятэк – дыялог культур”, прысвечаны 45-годдзю садружнасці бібліятэк Бранскай, Чарнігаўскай і Гомельскай абласцей.\n30 кастрычніка ў Гомельскай абласной універсальнай бібліятэцы імя У.І. Леніна адбылося ўрачыстае адкрыццё абноўленага аддзела абслугоўвання навучэнцаў 1–5 класаў. У цырымоніі прыняў удзел дырэктар Нацыянальнай бібліятэкі Беларусі Раман Матульскі.\n30 кастрычніка ў зале прававой інфармацыі (пам. 207b) арганізавана тэматычная выстаўка да 245-годдзя з дня нараджэння вялікага рускага рэфарматара М.М. Спяранскага і 185-годдзя выдання Збору законаў Расійскай імперыі.\n"Гістарычны слоўнік беларускай мовы" не мае аналагаў у суседніх краінах\nУ Нацыянальнай акадэміі навук прэзентавалі “Гістарычны слоўнік беларускай мовы” ў 37 выпусках.\n28 Кас 2017\nРасстраляныя літаратары. Ізі Харык\nСіяніст, які стаў камуністам і ад камуністаў загінуў.\n27 кастрычніка адбыўся візіт дырэктара Нацыянальнай бібліятэкі Беларусі Р.С. Матульскага ў культурную сталіцу 2017 года – горад Бабруйск.\n25–26 кастрычніка на базе Цэнтральнай бібліятэкі горада Пінска прайшоў абласны семінар “Чытанне і чытач: новы фармат бібліятэчнай прасторы”.\n26 Кас 2017\n25 кастрычніка ў дзіцячым пакоі прайшло літаратурнае чытанне “Размова пра маму”.\nСемінар у РНТБ па рэсурсах ВЧЗ\n25 кастрычніка адбыўся семінар-трэнінг “Рэсурсы віртуальнай чытальнай залы Нацыянальнай бібліятэкі Беларусі ў інфармацыйным забеспячэнні навукова-даследчай і вучэбнай дзейнасці”.\n31 кастрычніка ў бібліятэцы адкрыецца выстаўка жывапісу Марыі Рэдко “Каля хаты”.\n24 Кас 2017\n21–23 кастрычніка ў Калінінградзе і Балтыйску прайшлі імпрэзы, прысвечаныя 500-годдзю беларускага кнігадрукавання.\n23 Кас 2017\nУ “Клубе кніжных прафесараў” вывучалі формы і матэрыялы кнігі\n20 і 21 кастрычніка чарговыя заняткі “Клуба кніжных прафесараў” былі прысвечаны тэме “Формы і матэрыялы кнігі”.\nЭкскурсія для пераможцаў віктарыны\n21 кастрычніка адбылася экскурсія для пераможцаў інтэлектуальнай віктарыны “Мая Скарыніяна”, арганізаванай на старонках газеты “Звязда”.\n20 Кас 2017\nСвяткаванне 500-годдзя беларускага кнігадрукавання працягваецца як у нашай, так і ў замежных краінах.


Кветкі — гэта не адзінае захапленне пухаўчанкі — Пухавiцкiя навiны. Пуховичские новости. Марьина Горка. Новости Марьиной Горки\n25.10.2019 149 Redactor Комментариев нет\nДа сябе ў двор Вольга Манюк з вёскі Зацітава Слабада запрасіла выпадкова. У тую пару ружы ўжо амаль адкрасавалі, але ўсё адно было відаць, што ў гэтых кветках патанае ўвесь участак каля яе хаты: у Вольгі Іванаўны іх больш за 35 сартоў, сем з якіх куставыя. А яшчэ ёсць лілеі 10 сартоў, цюльпаны чырвоныя, жоўтыя…\nНягледзячы на тое, што ўчастак невялікі (разам з хатай 6 сотак), Вольга Іванаўна акрамя кветак змагла яшчэ і градкі размясціць. А як жа без гэтага ў вёсцы?\n— Але кветкі — гэта не адзінае маё захапленне, — кажа Вольга Іванаўна. — Я яшчэ і карціны вышываць крыжыкам навучылася не так даўно. Па адукацыі я тэхнолаг. Вось і падумала: калі шыць умею, то і вышываць навучуся. Проста вырашыла паспрабаваць. Паглядзела ў інтэрнэце, як гэта рабіць, і ўсё ў мяне адразу атрымалася.\nЗа два гады Вольга Манюк вышыла ўжо 11 карцін. Выбірае тыя, што спадабаліся, і бярэцца з натхненнем за працу. Самай няпростай аказалася работа над карцінай з анёламі, над якой працавала аж чатыры месяцы. Вышывае Вольга Іванаўна толькі па вечарах, калі застаецца вольны ад хатніх спраў час.\n— Вось такое захапленне знайшла сабе да будучай пенсіі, — усміхаецца яна. — Выдатны занятак для душы доўгімі восеньскімі вечарамі.\n← Тема предстоящих выборов обсуждалась с коллективом ОАО «Пуховичинефтепродукт»\nУ памятников в городе Марьина Горка своя история →


40 даляраў за хвіліну: Рымашэўскага аштрафавалі яшчэ і за інтэрвію ў Курапатах\n05 красавік 2017, 13:25\nСустаршыня БХД Віталь Рымашэўскі быў аштрафаваны на 50 базавых велічыняў (1150 рублёў) за ўдзел у акцыі ў абарону Курапатаў, перадае БелаПАН. Рашэньне ў судзе Савецкага раёну Менску вынес судзьдзя Аляксандар Якунчыхін.\nРымашэўскага прызналі вінаватым у парушэньні парадку правядзеньня масавых акцыяў за прысутнасьць у Курапатах 24 лютага. Сам палітык сьцьвярджае, што ў той дзень быў у лягеры абаронцаў ня больш за 15 хвілін ужо пасьля таго, як адбылася бойка будаўнікоў з актывістамі, а Сяргея Пальчэўскага вызвалілі ад кайданкоў, якімі ён прыкаваў сябе да машыны будаўнікоў. Рымашэўскі кажа, што па прыезьдзе «пагутарыў зь некалькімі людзьмі, і потым журналісты папрасілі даць камэнтар».\nНягледзячы на паказаньні Рымашэўскага і сьведкі-будаўніка, які бачыў Рымашэўскага ў час інтэрвію, палітыка прызналі вінаватым. Тое, што яму прысудзілі штраф, а ня арышт, Рымашэўскі зьвязвае з рэакцыяй Эўразьвязу на беларускія падзеі і называе прысуд «мяккім па сёньняшніх мерках». Але, паводле яго падлікаў, кожная хвіліна знаходжаньня ў Курапатах у той дзень каштавала яму каля 40 даляраў.\nТаксама сёньня за Курапаты судзяць старшыню АГП Анатоля Лябедзьку. Лябедзька і Рымашэўскі мусілі паехаць на свае суды з сустрэчы з прадстаўнікамі Эўракамісіі.\nДнём раней Рымашэўскі не пайшоў на суд над сабой, бо адвозіў дачку ў школу. І ўчора, і сёньня палітык быў гатовы да зьняволеньня, але ўчора таксама атрымаў штраф — 1035 рублёў за «Марш абураных беларусаў».


Улады надумалі пакінуць беларусаў без заходніх вакцын - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 24 траўня 2022, aўторак, 3:34\nУлады надумалі пакінуць беларусаў без заходніх вакцын\nШто пра гэта гавораць у Міністэрстве аховы здароўя?\nНа працягу мінулага года некалькі разоў узнімалася пытанне аб завозе ў нашу краіну вакцыны вытворчасці Pfizer. Zerkalo.io паспрабавала высветліць, калі беларусы змогуць зрабіць прышчэпку заходнімі вакцынамі. У ЕЗ усё яшчэ гатовыя выдаць беларусам прэпараты для прышчэпак бясплатна. Але ў міністэрстве аховы здароўя гавораць, што найбліжэйшым часам паставак заходніх вакцын ад COVID-19 не чакаецца.\nНа запыт журналістаў у Еўракамісіі паведамілі, што ЕЗ падтрымлівае ініцыятыву перадачы прэпаратаў усім краінам Усходняга партнёрства, у тым ліку ў Беларусь. «Мы гатовы даць вакцыны жыхарам Беларусі, як толькі будуць створаны механізмы дастаўкі», паведаміла прадстаўніца Еўракамісіі Ана Пісанэра Эрнандэс.\nНа зварот журналіста як фізічнай асобы ў Міністэрстве аховы здароўя Беларусі адказалі, што ў Беларусі прышчэпліваюць прэпаратамі «Спадарожнік V», «Спадарожнік Лайт», «КовіВак» і «Vero Cell». Апошняя, падкрэсліваюць ва ўстанове, ухваленая САЗ.\n«Пытанне аб арганізацыі магчымасці пастаўкі ў краіну вакцын іншых найменняў і вытворцаў знаходзіцца ў стадыі разгляду. У найбліжэйшай перспектыве пастаўкі вакцын не чакаюцца», - гаворыцца ў адказе ведамства.\nАкрамя таго, у міністэрстве ўказваюць, што вытворцы імунабіялагічных лекавых сродкаў, уключаючы вакцыны, самастойна вызначаюць краіны, дзе будуць праходзіць дзяржаўную рэгістрацыю і далейшае выкарыстанне. «У Міністэрства аховы здароўя рэгістрацыйныя дасье для дзяржрэгістрацыі вакцын для прафілактыкі новай каранавіруснай інфекцыі вытворчасці Pfizer, Moderna, AstraZeneca, Janssen не паступалі», — гаворыцца ў адказе.\nЯк развівалася сітуацыя з заходнімі вакцынамі для Беларусі\nНагадаем, пытанне з'яўлення ў нашай краіне заходніх вакцын ад COVID-19 узнімалася на працягу ўсяго 2021 года. У студзені паведамлялася, што Міністэрства аховы здароўя Беларусі звярнулася з просьбай разгледзець пытанне далучэння да COVAX (сусветнай ініцыятывы, накіраванай на роўны доступ да вакцынаў ад каранавіруса). У пачатку красавіка 2021 года ў альянсе вакцын GAVI расказвалі, што наша краіна на той момант яшчэ не ўдзельнічала ў COVAX.\nУ сакавіку Аляксандр Лукашэнка намагаў на тым, каб у краіне быў «самы шырокі спектр магчымасцей зрабіць прышчэпку ад каранавіруса».\n- Людзі хочуць атрымаць вакцыну. Яны яе атрымаюць. Нехта хоча вакцыну іншых краін, добра, закупім. Няхай на платнай аснове. Не трэба гэта хаваць. Трэба адкрыць магчымасць і на платнай аснове камусьці правакцынавацца. Гэта справа кожнага чалавека, - казаў ён на сустрэчы з міністрам аховы здароўя Дзмітрыем Піневічам.\nУлетку паведамлялася, што Польшча прапаноўвала паставіць у Беларусь вакцыну AstraZeneca. А Еўразвяз заяўляў аб гатоўнасці паставіць краінам Усходняга партнёрства каля 1 млн доз прызнаных САЗ вакцын. Праўда, Беларусь на той час прыпыніла ўдзел у праекце.\nУ верасні прадстаўнікі Міністэрства аховы здароўя казалі, што міністэрства разглядае закупку 100 тысяч доз гэтай вакцыны.\nУ кастрычніку Аляксандр Лукашэнка змяніў сваё меркаванне і выступіў супраць выкарыстання заходніх вакцын у Беларусі.\n- Нам падкідваюць ідэю: «Завязіце Pfizer, «Джонсан і Джонсан», «Мадэрну» і іншае. Для чаго? Каб маглі прышчапіцца, атрымаць пашпарт і ехаць туды, да сваіх! Ехаць на Захад, інструкцыі атрымліваць! Вось для чаго ім гэта трэба! - заяўляў ён.\nУ снежні Еўразвяз зноў заявіў аб гатоўнасці выдаць краінам Усходняга партнёрства прэпараты супраць COVID-19, гэтым разам размова ішла аб 13 млн доз. «Мы адклалі дозы вакцын і зараз разглядаем магчымасці даставіць іх беларускаму народу як мага хутчэй», - казала тады старшыня Еўракамісіі Уршуля фон дэр Ляен.\nНеўзабаве пасля гэтага на інстаграм-старонцы дзіцячай кансультацыі Брагіна было апытанне аб тым, ці гатовы мясцовыя жыхары прышчапіць сваё дзіця ад COVID-19 прэпаратам Pfizer.\n- Нам учора даслаў ліст пазаштатны педыятр аб пастаўцы на 2022 год, ці ёсць у нас ахвотныя [прышчапіцца гэтым прэпаратам]. Разумееце, нам кінулі кліч, ці ёсць у нас у гэтым неабходнасць. Мы будзем ім даваць рэакцыю ў адказ, да прыкладу, колькі ахвотных, а як пойдзе гэты працэс з закупкай далей, мы не ведаем на 100%, - тлумачылі ў мясцовай паліклініцы. - Цяпер, каб даведацца гэта, мы займаемся абзвонам [грамадзян] і выкладваем у сацсеткі такую інфармацыю. Нам прапануюць прэпарат Pfizer і Moderna.\n22.05 У Беларусі хаваюць вайскоўцаў, якія ваявалі супраць Украіны 83,322\n23.05 Украінская выведка: На Пуціна быў учынены замах 66,792\n18.05 Белорус купил дом у моря в Италии всего за 13 тысяч евро: что из этого вышло 66,128\n19.05 «Хутка вы ўзрадуецеся, што не прадалі зараз сваю тысячу даляраў» 59,936\n23.05 УСУ знішчылі генерала авіяцыі РФ, які бамбаваў украінскія гарады 59,884\n22.05 «Такіх аперацый у гісторыі не было»: сталі вядомыя дэталі авіяпрарыву блакады Марыупаля 58,556\n17.05 Дело идет к разгрому 57,950


Эўрапейскі гуманітарны ўнівэрсытэт на эміграцыі\n20 сьнежань 2005, 13:24\nГанна Сурмач, Прага Удзельнічаюць: Андрэй Асадчы, Артур Юдзіцкі, Хведар Нюнька\nУ сувязі з нядаўным выключэньнем студэнткі Тацяны Хомы з Беларускага дзяржаўнага эканамічнага ўнівэрсытэту ізноў паўстала пытаньне пра адукацыю для беларускай моладзі, якая сутыкаецца з праблемамі навучаньня ў Беларусі.\nСёньняшняя перадача ініцыяваная самімі студэнтамі Эўрапейскага гуманітарнага ўнівэрсытэту, якія цяпер вучацца ў Вільні. Яны пачулі ў нашых выпусках пра беларускіх студэнтаў у замежжы і прапанавалі распавесьці пра іхнае студэнцкае жыцьцё ў эміграцыі.\nНагадаю, што ЭГУ быў зачынены беларускімі ўладамі ў ліпені мінулага 2004 году. Сёлета, у кастрычніку, ён аднавіў сваю дзейнасьць у сталіцы Літвы.\nЯк кажа студэнт першага курсу факультэту сацыяльна-палітычных навук Андрэй Асадчы, пачуваюць студэнты сябе там больш свабоднымі.\n(Асадчы: ) “Вельмі добра, што мы знаходзімся ў Эўропе. Калі б ЭГУ застаўся ў Менску, у нас не было б такой свабоды. Наш унівэрсытэт - гэта не беларуская ВНУ, дзе прапануецца ідэялёгія і шмат такога іншага. Нам выкладаюць тыя прадметы, якія нам падабаюцца і патрэбныя для нашай прафэсіі. У Беларусі навучаньне зусім іншае.\nЯ паступаў у ЭГУ ў Менску, і яго закрылі у той самы год. Потым я пайшоў у Менскі дзяржаўны лінгвістычны ўнівэрсытэт, правучыўся там адзін год, але я зразумеў, што мне няма чаго рабіць, я прыехаў у ЭГУ, каб атрымаць спэцыяльнасьць у галіне паліталёгіі.\nЯ так думаю, што ўсе гэтыя людзі, якія пройдуць гэты курс 4 гады, яны будуць вельмі добрымі спэцыялістамі, з эўрапейскай адукацыяй, і яны будуць прынятыя ва ўсім сьвеце. Гэта вельмі добра, што ў ЭГУ рыхтуюць незалежных спэцыялістаў для нашай краіны, бо ў нас гэта вельмі цяжка - падрыхтаваць незалежных гуманітарыяў”.\nАртур Юдзіцкі – таксама вучыцца на палітоляга.\n(Юдзіцкі: ) “Паступіў у гэтым годзе, на першым курсе. Бо тут больш магчымасьцяў. Вы ж ведаеце, што ў Беларусі нават цяпер бібліятэкі няма, зачынілася цэнтральная бібліятэка і ўсё, невядома, калі адчыніцца”.\n(Карэспандэнт: ) "Артур, колькі вас там цяпер усіх студэнтаў вучыцца?"\n(Юдзіцкі: ) “Па пляне было 170, дзясятка ці дзьве не даехалі па розных прычынах. Недзе 130-150 на вочным і недзе 70 студэнтаў на завочным, прыяжджаюць на 10 дзён на сэсію і вяртаюцца назад. Мы вучымся ў памяшканьні літоўскага ўнівэрсытэта імя Ромэраса”.\n(Карэспандэнт: ) "Нармальныя ўмовы?"\n(Юдзіцкі: ) “Так, у цэлым добрыя. Жывем у інтэрнаце Віленскага ўнівэрсытэту, у студэнцкім гарадку, таксама дастаткова добрыя ўмовы”.\n(Карэспандэнт: ) "За якія сродкі вы там жывяце, ці маеце нейкую стыпэндыю?"\n(Юдзіцкі: ) “Уласныя сродкі, ніякай стыпэндыі, нічога няма. І гэта для некаторых ужо становіцца сур''ёзнай праблемаю”.\n(Карэспандэнт: ) "Можа стацца так, што нехта і ня здолее дацягнуць вучобы да канца?"\n(Юдзіцкі: ) “Некаторыя так і лічаць, што пасьля сэсіі магчыма ўжо і не вернуцца. Лічыцца, што добра і так, што навучаньне бясплатнае і інтэрнат. Хаця, калі паглядзець з іншага боку, калі тут літоўскія студэнты атрымліваюць 700 літаў, а тыя, хто прыяжджае па праграмах міжнароднага абмену - 700 эўра, тады можна і за інтэрнат заплаціць”.\n(Карэспандэнт: ) "Ніякіх грантаў пакуль ня маеце, увогуле займаецца нехта тым, каб дапамагчы пераадолець гэтыя матэрыяльныя праблемы? Мае ўнівэрсытэт нейкую адміністрацыю?"\n(Юдзіцкі: ) “Ёсьць адміністрацыя. Адміністрацыя - усе літоўцы, сакратарыят - літоўцы. Яны ўсе валодаюць расейскай моваю. Выкладчыкі пераважна зь Беларусі прыяжджаюць, частка - мясцовыя па замежных мовах, гэта ўсе літоўцы”.\n(Карэспандэнт: ) "Як з літоўскаю моваю, цяпер яна патрэбная вам для камунікацыі ў тамтэйшым грамадзтве?\n(Юдзіцкі: ) “Можна і ня ведаць, ва ўнівэрсытэце Ромэраса ўсе размаўляюць па-расейску, нават у сталоўцы абслуга. Практычна ўсюды магчыма дамовіцца на расейскай мове. Але, некаторыя хлопцы, як гаворыцца, ужо папаліся, іх пабілі за тое, што не змаглі адказаць, якая гадзіна па-літоўску, уначы хадзілі”.\n(Карэспандэнт: ) "Так што сытуацыя зусім ня простая, мусіце ўсё ж вучыць літоўскую мову?"\n(Юдзіцкі: ) “Той хто хоча, некалькі дзясяткаў чалавек, актыўна самі вучаць літоўскую мову, ёсьць курс літоўскай мовы і літаратуры”.\n(Карэспандэнт: ) "Вы асабіста вучыце?"\n(Юдзіцкі: ) “Я - так. Безь літоўскай мовы зараз у Вільні можна існаваць, але жыць нельга. Самі сябе адрываем ад літоўскай інфармацыйнай прасторы тым, што мала хто хоча вывучаць літоўскую мову. Бальшыня маіх сукурсьнікаў мяркуе, што літоўская мова ім зусім не патрэбная, што яны чатыры гады будуць размаўляць на расейскай мове, вывучаць французскую і ангельскую і ўсё будзе добра”.\n(Карэспандэнт: ) "А як ва ўнівэрсытэце зь беларускаю мовай?"\n(Юдзіцкі: ) “На факультэтах права і паліталёгіі, мне задаецца, пакуль што пануе расейская мова. Я, напрыклад, зусім не хацеў бы, каб ЭГУ неяк асацыявалася з расейскай моваю.Тут мяйсцовыя сябры Таварыства беларускай мовы абураюцца: як так - беларускі ўнівэрсытэт, а рэктар не гаворыць па-беларуску”.\nАндрэй Асадчы сьцьвярджае, што беларуская мова ўсё ж чутная ва ўнівэрсытэце.\n(Асадчы: ) “ Беларусістыка, мас-мэдыя, культуралёгія, мастацтва - яны пераважна толькі на беларускай мове размаўляюць”.\n(Карэспандэнт: ) "Як літоўцы лепш успрымаюць, калі вы прадстаўляеце сябе беларусамі ці калі размаўляеце па-расейску?"\n(Юдзіцкі: ) “Канечне, яны лепш успрымаюць, калі мы беларусы. Яны ж нейкі расейскамоўны ўнівэрсытэт ужо выгналі зь Вільні. Яны кажуць, што калі вы такія самыя будзеце, мы вас таксама доўга тут трымаць ня будзем. Яны ж таксама меркавалі, што сюды прыедзе беларускі ўнівэрсытэт, на беларускай мове будзе навучаньне. Калі яны пабачылі тое, што адбываецца, у іх ужо нейкія сумненьні зьявіліся, таксама яшчэ прыглядаюцца”.\n(Карэспандэнт: ) "Вучоба і пражываньне арганізавана, як вы сьцьвярджаеце, даволі нядрэнна, а як вольны час, як культурнае жыцьцё, ці дапамагае вам нехта інтэгравацца ў літоўскае грамадзтва, пазнаваць гісторыю і культуру краіны?"\n(Юдзіцкі: ) “Гэта асабістая справа студэнтаў. Усё гэта павінна быць ініцыятыва саміх студэнтаў. Можа, і дапамогуць, але я пакуль ня бачу гэтага. Нешта абяцалі - у Тракай звазіць, але пакуль нічога няма”.\n(Карэспандэнт: ) "Сапраўды, сытуацыя ў вас даволі складаная, вы апынуліся ў новых умовах, на чужыне, некаторыя, магчыма, упершыню адарваліся ад дому?"\n(Юдзіцкі: ) “Яна сапраўды складаная, канечне. Мы апынуліся ў такім становішчы: па-першае - мы адарваныя ад культурнага кантэксту Беларусі і грамадзкага жыцьця, па-другое, мы яшчэ не інтэграваліся ў жыцьцё літоўскага грамадзтва і ў жыцьцё беларускіх асяродкаў у Літве. Мы даволі абмежаваныя ў сваіх магчымасьцях, а з іншага боку ніякіх крокаў насустрач няма ад беларускіх арганізацыяў у Вільні. Няма ніякага цэнтру інфармацыі. А яшчэ такая праблема, што нашыя студэнты многія яшчэ амаль дзеці, шмат непаўналетніх. Яны адчуваюць зараз свабоду ад бацькоў, ад краіны, у якой шмат чаго было нельга і яны трацяць час больш на тое, каб забаўляюцца. Многіх задавальняе, што ніхто іх не турбуе, нікуды ня трэба ісьці, нічога ня трэба рабіць, жывуць самі па сабе.Аднак, у некаторых ёсьць жаданьне ўключыцца ў грамадзкае жыцьцё, быць карыснымі для Беларусі”.\n(Карэспандэнт: ) "Але і зь Беларусі вамі цяпер мала хто займаецца?"\n(Юдзіцкі: ) “На мой погляд, у Беларусі зусім нічога ня ведаюць, што адбываецца тут, у ЭГУ”.\n(Карэспандэнт: ) "Вы адчуваеце сябе ігнараванымі?"\n(Юдзіцкі: ) “Канечне, ігнараванымі. Мы адчуваем, што мы адарваныя ад Беларусі. Плянавалася, што на студэнтаў ЭГУ будзе пакладзена нейкая місія, але гэтага не адбываецца і людзі адчуваюць, што яны пакінутыя тут. Плянаваў, што буду ўдзельнічаць у сэмінарах, у сымпозыюмах навуковых. Нас нікуды не запрашаюць.\nМы, калі прыехалі, вывесілі наш сьцяг, але за гэта наша кіраўніцтва прыцягнула да адказнасьці тых, хто гэта зрабіў. Тлумачаць, што ЭГУ пакуль тут не зарэгістраваны і могуць быццам бы нейкія праблемы з рэгістрацыяй”.\nАндрэй Асадчы кажа, што гэта быў бел-чырвона-белы сьцяг і такія сьцяжкі некаторыя з іх маюць у сваіх пакоях.\n(Асадчы: ) “Мы - беларусы, гэта наш сьцяг. А той, які зараз дзяржаўны, гэта памылка гісторыі, пройдзе час і ўсё будзе добра "Загляне сонца і ў наша ваконца".\n(Карэспандэнт: ) "Артур, Вы сказалі, што не атрымліваеце дапамогі ад беларускіх арганізацыяў у Вільні. Я ў час падрыхтоўкі гэтай перадачы зьвярнулася да старшыні Таварыства беларускай культуры ў Літве сп. Хведара Нюнькі з пытаньнем, ці спрабавалі яны наладіць з вамі кантакты".\n(Юдзіцкі: ) “Так, адзін раз прыходзілі”.\n(Карэспандэнт: ) "Атрымалася размова?"\n(Юдзіцкі: ) “Атрымалася, так. Сп. Станкевіч распавядаў, адказваў на пытаньні на добрай беларускай мове. Я і яшчэ некалькі студэнтаў ездзілі на сядзібу да сп. Нюнькі, там бібліятэчка ёсьць”.\n(Карэспандэнт: ) "Сп. Нюнька сказаў мне, што яны гатовыя да супрацоўніцтва з вамі".\n(Нюнька: ) “Была сустрэча ў сойме з рэктарам сп. Міхайлавым, гэта было першае знаёмства. Я дамовіўся з прарэктарам Дунаевым, што мы разам з дэпутатам сойму Вацлавам Станкевічам прыедзем ва ўнівэрсытэт, каб пазнаёміцца са студэнтамі.\nТакая сустрэча адбылася, прысутнічаў рэктар Міхайлаў, прарэктар Дунаеў і студэнты. Мы распавялі пра сябе, сп. Станкевіч расказаў пра сваю дзейнасьць. Выступілі недзе 5 чалавек студэнтаў на зусім добрай беларускай мове.\nЯ іх запрасіў, каб яны абавязкова прыйшлі да нас у Таварыства. Больш дзясятку студэнтаў прыйшлі. Мы недзе паўтары гадзіны размаўлялі. Нас найбольш цікавіла пытаньне зь беларусізацыяй. Калі яны сказалі, што ў іх выкладае Сяргей Харэўскі і мае выкладаць Генадзь Сагановіч, гэта нас вельмі ўзрадавала і дало надзею, што ўнівэрсытэт будзе беларусізавацца ў Вільні. Мы дамовіліся аб далейшых кантактах. Але больш ніхто да нас не зьвярнуўся.\nМы са свайго боку радыя іх вітаць, можам шмат у чым дапамагчы, калі трэба. Але з іх боку я пакуль не адчуваю актыўнасьці".\nВядома, студэнты ЭГУ вучацца ў Вільні усяго толькі некалькі месяцаў, недастаткова арыентуюцца ў новай сытуацыі і не выяўляюць вялікай актыўнасьці ва ўсіх справах, Аднак, як упэўнены Андрэй Асадчы, паволі яны ўключацца ў новае жыцьцё.\n(Асадчы: ) “Можа быць, у наступным годзе, калі ўжо вывучым добра мову і пачнем размаўляць па-літоўску, мы будзем прымаць удзел у розных пасяджэньнях, у розных акцыях і тады, я думаю, можа будзем лепш сябе адчуваць. Мы - студэнты, можам нешта зрабіць. Нам лёс дае шанец, і калі мы з усёй адказнасьцю да гэтага паставімся, то мы зможам нешта зрабіць. Але, для гэтага трэба час”.


МПЗ: інвалідаў і бацькоў малалетніх дзяцей не прылічаць да дармаедаў - 19.03.2015, Sputnik Беларусь\nПраект дэкрэта “аб дармаедах” унесены ў Саўмін і вызначае катэгорыі грамадзян, якія будуць плаціць сацыяльны падатак. 19.03.2015, Sputnik Беларусь\nміністэрства па падатках і зборах рб, міхаіл расолька, беларусь, эканоміка, навіны , у беларусі\n13:58 19.03.2015 (абноўлена: 14:06 25.03.2015)\n© Sputnik / Ю. Иванов / Перайсці ў фотабанкДом Урада Рэспублікі Беларусь\nМІНСК, 19 сак — Sputnik. Праект дэкрэта аб стымуляванні занятасці грамадзян, які прадугледжвае ўвядзенне падатку для грамадзян, якія не працуюць, але карыстаюцца выгодамі дзяржавы, ўнесены на разгляд ва ўрад, паведаміў начальнік галоўнага ўпраўлення падаткаабкладання фізічных асоб міністэрства па падатках і зборах Міхаіл Расолька.\nПрэзідэнт Беларусі Аляксандр Лукашэнка ў студзені 2015 заявіў аб неабходнасці прыняць дэкрэт, які робіць больш жорсткім адказнасць за дармаедства і нявыплату падаткаў, і даручыў ураду на працягу месяца дапрацаваць праект дакумента. На першапачатковым этапе яго абмеркавання прадугледжвалася, што грамадзяне, якія афіцыйна нідзе не працуюць, але карыстаюцца сацыяльнымі выгодамі, павінны выплачваць раз у год падатак у памеры 20 базавых велічынь.\nМінпрацы: абмяркоўваюцца два варыянты па дармаедах- бацьках\n29 студзеня 2015, 12:45\n"Праект дэкрэта ўнесены ў Саўмін, цяпер урад ва ўстаноўленым парадку узгадняе дакумент з іншымі органамі", — сказаў Расолька ў чацвер на прэс-канферэнцыі ў Мінску.\nЁн таксама дадаў, што пасля зацвярджэння праекта дэкрэта ва ўрадзе дакумент будзе ўнесены на разгляд прэзідэнту.\nПа словах Расолька, "у праэкце дэкрэта выразна прапісана, каму прыйдзецца заплаціць падатак, а каму не". "Да другіх ставяцца, напрыклад, бацькі малалетніх дзяцей, інваліды", — сказаў ён.\nРаней прэзідэнт Беларусі Аляксандр Лукашэнка заяўляў, што беларусы павінны працаваць, плаціць падаткі і жыць за свой кошт. Па словах прэзідэнта, дзяржава гатова дапамагаць інвалідам, а не сацыяльным утрыманцам.


GLORIA IN EXCELSIS DEO! Маштабны фестываль каляднай песні праходзіць у Іўі - Редакция газеты "Iўеўскі край"\nГлавное / Воскресенье, 19 января 2020 17:03\t/ РџСЂРѕС‡РёС‚Р°РЅРѕ: 1670\nШто такое калядная песня? Гэта духоўнасць, дабрыня, урачыстасць, складнасць, строгасць, мудрасць.\nНа Фестывалі калядных песень я не ўпершыню, і таму мая ўвага сёння не засяроджана на колькасці гасцей, на антуражы, на касцюмах ці на ўзросце выканаўцаў. Я спрабую толькі пражыць чатыры гадзіны канцэрту ў мелодыі, спасцігнуць сэнс песні, адпачыць душой, насычыць яе з крыніцы святла і радасці, бо «хто светлы, той і святы».\nЧарада навагодніх святаў падышла да канца, аднак у гэтыя выхадныя кожны фестывальшчык зможа яшчэ адчуць атмасферу цуду.\nМаштабны Калядны фестываль смела назаву самай яркай падзеяй студзеня, таму што ён дорыць усім удзельнікам і гледачам багатую палітру духоўнай музыкі розных часоў і стыляў.\nБез сумневу, па сцэнічнаму прадстаўленню можна судзіць пра фестываль як пра культурна-адукацыйнае мерапрыемства: традыцыйная духоўная музыка, якая гучыць на сцэне Іўеўскага раённага цэнтра культуры і вольнага часу, мае велізарны патэнцыял маральнага выхавання і асабістага развіцця.\nВялікі канцэрт носіць назву «GLORIA IN EXCELSIS DEO» («ХВАЛА НА ВЫШЫНЯХ БОГУ").\nПамятаеце, як далей? «А НА ЗЕМІ ПОКУЙ ЛЮДЗЯМ ДОБРАЙ ВОЛІ».\nЛюдзей добрай волі, іўеўчан і гасцей горада рознага веравызнання, фестываль сабраў разам, каб святкаваць нараджэнне Ісуса Хрыста і праслаўляць Бога праз музыку. У сямнаццаты раз усіх аб'яднала святло каляднай зоркі! Штогод фестываль пашырае межы, далучаюцца новыя і новыя ўдзельнікі.\nСкіраваныя ўвысь калядныя сугучча песень зімовага цыкла - гэта цуд для блізкага, асаблівы падарунак для ўсіх гасцей!\nАрганізатары запрасілі музыкаў, якія выконваюць і цэняць хрысціянскія і фальклорныя песні з традыцыйнай спадчыны Нараджэння Хрыстова.\nЯк выдатна, прафесійна выступаюць творчыя калектывы каталіцкіх парафій Іўеўскага, Лідскага раёнаў, Гродзенскага рэгіёна і Мінскай вобласці!\nЎдзельнічаюць дзіцячыя, юнацкія і моладзевыя калектывы, якія маюць у рэпертуары духоўную музыку (народную, богаслужбовую, канцэртную). Асноўны змест конкурсу - традыцыйная калядная музыка. Чым не нагода з новай сілай ганарыцца краінай, у якой жывем?!\nПадзея для маленькага беларускага мястэчка грандыёзная! Больш за трыста маладых удзельнікаў, якія выконваюць самыя разнастайныя кампазіцыі!\nУ якасці ганаровых гасцей - іерархі Каталіцкай царквы на чале з арцыбіскупам Тадэвушам Кандрусевічам і кіраўніцтва Іўеўскага райвыканкама на чале з Аляксандрам Іванавічам Булаком.\nАдкрывае мерапрыемства ансамбль «Орэмус» з парафіі Святых апосталаў Пятра і Паўла - лаўрэат «Crand Prix» 16-га фестывалю «GLORIA IN EXCELSIS DEO».\nІ, вядома, першае слова - настаяцелю храма Святых апосталаў Пятра і Паўла ў Іўі ксяндзу Яну Гавецкаму - ініцыятару і духоўнаму кіраўніку цудоўнага мерапрыемства.\nКсёндз Ян Гавецкі адзначыў, што свята прысвечана віншаванню пана Бога. Ён павіншаваў праваслаўных вернікаў з “Хростам Езуса”, нагадаў, што калядныя песні ўжо гучаць толькі ў касцёле, таму што святы скончыліся, а людзі прыступілі да працы, да паўсядзённых заняткаў. Настаяцель храма Святых апосталаў Пятра і Паўла павіншаваў старшыню Іўеўскага раённага выканаўчага камітэта А.І. Булака і дырэктара Іўеўскага цэнтра культуры і вольнага часу С.А. Ракець з высокай узнагародай, спецыяльнай прэміяй Прэзідэнта "Дзеячам культуры і мастацтва" за духоўнае адраджэнне. Ксёндз Ян горача прывітаў арцыбіскупа Тадэвуша Кандрусевіча, адзначыўшы яго любоў да музыкі, шчодрых гасцей з Варшавы; выказаў падзяку ўсім, хто падрыхтаваў мерапрыемства (ўпрыгожыў сцэну, напёк пірагоў, надрукаваў дыпломы і бэйджы), хто прымае ўдзел у канцэрце; адзначыў кампетэнтнасць журы і прафесіяналізм музыкаў.\nКсёндз Ян Гавецкі скончыў сваю прамову словамі:\n-Вітаю ўсіх і абнімаю. Мілых вам духоўных ураджанняў!\nУ атмасферы асаблівай радасці праходзіць калядны канцэрт 19 студзеня новага 2020- га года!


Catholic.by - Частка комплексу Нотр-Дам і крыпта, як чакаецца, будуць адкрытыя для наведвання ўвесну\n24.02.2020 13:36 Пераклад і адаптацыя: Кс. Аляксандр Улас / catholicnewsagency.com / Catholic.by\nЭмануэль Грэгуар, намеснік мэра Парыжа, сказаў, што частка комплексу і крыпта катэдры павінны адкрыцца бліжэй да лета ў тым выпадку, «калі ўсё пойдзе добра».\nАфіцыйныя асобы таксама паведамілі «Нью-Ёрк Таймс», што святыня і прылеглая тэрыторыя да гэтага часу застаюцца зачыненымі з-за забруджвання свінцом са згарэлага даху і шпіля, якія абрынуліся ў выніку пажару.\nПаводле інфармацыі францускага ўраду, атрыманай газетай «Нью-Ёрк Таймс», узроўні свінцу паблізу Нотр-Дама пасля пажару былі ў 1300 разоў французскага ўзроўню бяспекі, а на іншых прылеглых тэрыторыях узроўні свінцу былі ў 955 разоў вышэй за ўзровень бяспекі.\n«Відавочна, што гэта будзе залежаць ад таго, ці будзе гэтае месца належным чынам ачышчана, але мы рэгулярна праводзім праверкі свінцу», — сказала Карэн Тайеб, намеснік мэра Парыжа. Калі ўсё пойдзе добра, дадала яна, частку комплексу і крыпту можна будзе адкрыць для наведвання ўжо ў канцы сакавіка.\n15 красавіка мінулага года пажар пачаўся ў цэнтры даху катэдрыі знішчыў амаль увесь будынак, перш чым яго патушылі.\nДа пажару Нотр-Дам штогод прымаў больш за 12 мільёнаў наведвальнікаў.\nПадчас пажару на даху праводзіліся аднаўленчыя працы, і, як у наступныя месяцы заявілі супрацоўнікі пажарнай службы, яны лічаць, што прычынай пажару была няспраўнасць пры электрычных працах альбо кінутая кімсьці з працаўнікоў недакураная цыгарэта.\nБольшая частка касцёльных і мастацкіх каштоўнасцяў, у тым ліку Найсвяцейшы Сакрамэнт і рэліквія цярновага вянка, былі выратаваны падчас пажару дзякуючы прадуманай стратэгіі выратавання, створанай менавіта для такіх надзвычайных сітуацый.\nПрэзідэнт Францыі Эмануэль Макрон паабяцаў аднавіць славутую катэдру на працягу пяці гадоў пасля пажару, амаль мільярд даляраў было абяцана на аднаўленне ад прыватных ахвярадаўцаў.\nУлетку мінулага года французскі ўрад прыняў законапраект, які ўстанаўлівае парадак размеркавання сродкаў на рэстаўрацыю, хоць спрэчкі аб тым, ці будзе Нотр-Дам адноўлены ў ранейшым выглядзе, працягваюцца.\nЗ моманту прыняцця ў 1905 годзе закона аб аддзяленні Касцёла ад дзяржавы, які фармалізаваў строгую форму афіцыйнага секулярызму, рэлігійныя будынкі ў Францыі сталі ўласнасцю дзяржавы.\nАбноўлена 24.02.2020 14:07


Склад D900 Mini, аналіз і меркаванне | Androidsis\nSyllable D900 Mini, мы разгледзелі гэтыя бесправадныя Bluetooth-навушнікі\nАльфонса дэ Фрутас | | Прылады Android, Іншыя прылады, водгукі\nБесправадныя навушнікі - гэта лютасць. Усё больш вытворцаў прапануюць уласныя рашэнні. Нядаўна Я прааналізаваў LG Tone Infinim ад карэйскага вытворцы, зараз прыйшоў час паспрабаваць найноўшыя навушнікі ад Склад.\nЯ кажу пра Склад D900 Міні, бесправадныя і незалежныя навушнікі-ўкладышы, не выкарыстоўваюць ніякага тыпу сувязі паміж імі. Цікавы і выразна сфакусаваны прыбор для спартыўных людзей. Без лішніх слоў, я пакідаю вас з ім Агляд бесправадных навушнікаў Syllable D900 Mini.\n1 Склад D900 Mini, гэта дызайн гэтых спартыўных навушнікаў\n2 Гук, які выконваецца без вялікіх шум\n4 Апошнія высновы\nСклад D900 Mini, гэта дызайн гэтых спартыўных навушнікаў\nПерш чым пачаць аналіз гэтых навушнікаў-укладышаў, я хачу вылучыць настолькі цікавая разгрузка Syllable D900 Mini. І гэта тое, што ў скрынцы прыкладаюцца інструкцыі, кабель Micro USB, пара зменных амбушюр і скрынка для пераноскі, якая таксама служыць для зарадкі навушнікаў. Асабіста мне спадабалася гэтая сістэма, бо навушнікі зараджаюцца падчас іх транспарціроўкі.\nЗ пункту гледжання дызайну Dyllable D900 Mini мае корпус з цвёрдага пластыка і з пакрыццём, якое імітуе загартаванае шкло надаючы гэтым навушнікам даволі прэміум-выгляд.\nЯк вы маглі бачыць, у гэтых шлемаў ёсць інтрауральны дызайн і яны маюць бесправадное злучэнне паміж абедзвюма навушнікамі, што дазваляе атрымаць поўную мабільнасць. Пры вазе ў 5 грамаў навушнікі зусім не турбуюць, і праўда, яны вельмі добра трымаюцца.\nЯ выходзіў з імі на прабежку і ні разу не адчуваў, што яны зваліцца. Адзінае, але тое, што ў прынцыпе яны не ўстойлівыя да вадкасцей, таму могуць пашкодзіцца потым.\nІ ў правым, і ў левым навушніках ёсць даволі вялікая кнопка з лагатыпам брэнда, якая выкарыстоўваецца для іх актывацыі і сінхранізацыі. У выпадку левага навушніка, калі націснуць на 5 секунд, пачнецца сінхранізацыя прылады з тэлефонам альбо планшэтам, і націснуўшы 2 секунды, мы ўключым або выключым навушнікі. Акрамя таго, у гэтай гарнітуры ёсць мікрафон, які дазволіць нам адказваць на званкі.\nНарэшце, націсканне аднойчы з двух навушнікаў прыпыняе альбо паўторна праслухоўвае песню, якую мы слухаем. Калі я нешта прапусціў, гэта была сістэма для змены песні альбо для кіравання гучнасцю навушнікаў.\nГук, які выконваецца без вялікіх шум\nПяройдзем да гукавога раздзела. У гэтым выпадку я павінен сказаць, што Dyllable D900 Mini мае 8-міліметровыя мембраны для стварэння збалансаванага гуку на нізкіх частотах.\nЗ Імпеданс 16 Ом, Syllable D900 Mini паводзіць сябе вельмі добра, калі мы слухаем музыку, дзе пераважаюць нізкія частоты, хаця ў выпадку з песнямі з высокімі высокімі частотамі альбо з голасам, які пераважае, навушнікі губляюць якасць, прапаноўваючы горшы гук.\nПа гэтай прычыне яны падаліся добрым прыстасаваннем для таго, каб схадзіць у трэнажорную залу альбо пакатацца.. Калі вы слухаеце трысняговую музыку, дзе пераважаюць нізкія басы, вам вельмі спадабаюцца гэтыя навушнікі.\nЯшчэ адна дэталь, якая мяне расчаравала гэта гучнасць, так як Syllable D900 Mini гучыць крыху нізка. Гэта не занадта нізкі ўзровень гуку, але ў вельмі шумных умовах можа быць цяжка слухаць музыку. Цікава, што я тэставаў яго на прыладзе Apple, і ў гэтым выпадку ён гучаў значна гучней.\nУнізе навушнікаў мы знаходзім некаторыя невялікія пазалочаныя металічныя злучальнікі і якія служаць для загрузкі гэтых шлемаў. Для гэтага вытворца ўключыў дзіўны транспартны чахол, які таксама служыць для зарадкі навушнікаў праз сваю штыфтавую сістэму.\nСкажам, у гэтым корпусе ёсць унутраная батарэя 35 мАг, што гарантуе ад 4 да 5 поўных зарадаў навушнікаў. З аднаго боку ў нас порт Micro USB для зарадкі транспартнага кейса.\nШто тычыцца аўтаномнасці навушнікаў, скажыце гэта Склад D900 Mini доўжыцца дзве гадзіны ў рэжыме чакання і 52 гадзіны. Крыху не хапае часу на працяглыя паездкі, але больш чым дастаткова для дня ў трэнажорнай зале альбо па дарозе на працу.\nАкрамя таго, у навушнікаў вельмі кароткі час зарадкі, усяго 30 хвілін, таму пачакайце, пакуль вы іх не выкарыстоўваеце, як мінімум.\nСклад D900 Mini - гэта навушнікі з вельмі прывабным дызайнам, акрамя таго, што ён сапраўды зручны ў выкарыстанні дзякуючы 5 грамам вагі, выдатна трымаецца на вуху.\nEl Сістэма зарадкі функцыянальная і прывабная. Але ў гэтых навушніках ёсць тры недахопы: з аднаго боку, якасць гуку ў песнях, дзе пераважае голас, што значна падае ў параўнанні з прайграваннем песень, дзе пераважаюць басы, дзе Syllable D900 Mini паводзіць сябе значна лепш. З іншага боку, у нас ёсць не занадта гучны гук. І, нарэшце, мы маем абмежаваную аўтаномію, бо дзве гадзіны могуць здацца крыху кароткімі ў пэўных сітуацыях.\nПрымаючы пад увагу, што гэтыя навушнікі можна набыць праз Амазонка Іспанія o Амазонка Мексіка усяго за 39.99 еўра, Я думаю, што гэта вельмі добра прыняць да ўвагі, калі вы шукаеце лёгкія, зручныя навушнікі, якія дазваляюць працаваць або займацца спортам, не турбуючыся пра кабелі і сувязь паміж двума навушнікамі.\nСклад D900 Міні\nУнікальны і вельмі лёгкі дызайн\nЗручная і практычная сістэма зарадкі\nІмі вельмі зручна карыстацца\nЯны не ўстойлівыя да пылу і вады\nЯкасць гуку падае пры выкарыстанні высокіх частот\nАўтаномія крыху абмежаваная\nПоўны шлях да артыкула: Androidsis » навіны » водгукі » Syllable D900 Mini, мы разгледзелі гэтыя бесправадныя Bluetooth-навушнікі\nЁн лічыў, што ў 35 міліампер ёсць памылка, і ён можа загрузіць 4 ці 5 нагрузак, як нельга\nЯ выкарыстоўваю S530 (на eBay гэта ад 3 еўра да 15), і як аматар падкастаў я лічу іх выдатнымі\nБудзьце ўпэўненыя, што ён не адваліцца, бо яго дызайн ідэальна прылягае да вуха, без падушачак і чагосьці іншага\nГэта доўжыцца ад 3 да 4 гадзін, а яго акумулятар складае 50 міліампер\nАдзіным недахопам з'яўляецца тое, што гэта індывідуальна, але эй, калі я хаджу на прабежку альбо на працу, мне гэта падабаецца, і пажадана пакінуць вуха, каб пачуць, ці едуць машыны і г.д.\nНаціскаючы кнопку, вы адказваеце на званкі, і калі вы слухаеце музыку ці падкаст, пры націску "стоп" вы ўключаеце\nІ ўсё за 3 ці 4 еўра\nТак, калі ў вас засталіся грошы, вы можаце купіць іх у блоку за 200 з іх (тут я пачынаю смяяцца)\nНемагчыма рэгуляваць гучнасць, але праходжанне песні можна, гэта дасягаецца націскам кнопкі на навушніку двойчы запар, левай ці правай. Мне вельмі спадабалася б дадатак, якое вырашае праблему гучнасці, бо ў пэўны час у гэтай песні, якая разбівае вас на дзве часткі, гук вельмі нізкі.\nЯ не магу падключыць навушнікі да LGg5, абсталяванне не можа іх знайсці, што я мог зрабіць не так?\nШто будзе WhatsApp Status, вялікая навінка найбольш часта выкарыстоўванага прыкладання для чата


Як будаваць адносіны з разведзеным мужчынам - Адносіны 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Адносіны 2017 ⇒ Як будаваць адносіны з разведзеным мужчынам\nБудзьце гатовымі да таго, што вас увесь час будуць параўноўваць з былой жонкай і да фразах тыпу «Мне Маша не забараняла часам выпіваць з сябрамі», «А Таня заўсёды мыла мае шкарпэткі і гладзіла кашулі »або« Вось Марына бліны рыхтавала зусім не так ».\nНе бойцеся разведзенага мужчыны. Проста даведайцеся, як з ім трэба сябе паводзіць. І не думайце падвяргаць яго роспытаў пра развод і аб яго прычынах. Размовы на дадзеную тэму, як правіла, вельмі хваравітыя для яго. Калі ж ініцыятарам гэтай размовы стаў мужчына, важна правільна сябе аповесці.\nЛепш не даваць ніякіх саветаў, выконваць нейтралітэт і ўважліва выслухоўваць мужчыну. Будзьце акуратныя і рабіце правільныя выбары. Калі ваш патэнцыйны муж часта заводзіць размову пра шлюбы, верагодна, ён яшчэ псіхалагічна развод не перажыў і не гатовы да новых сур'ёзным адносінам.\nКалі вам даводзіцца гадзінамі выслухоўваць размовы пра яго мінулае шлюбе, вы рызыкуеце ператварыцца ў яго сяброўскую «камізэльку». Ні ў якім разе не дазваляйце кастра, мужчыну самасцвярдзіцца за ваш кошт, у спробах даказаць навакольным, яго былой жонцы і сабе, што ён усё таксама прывабны для жанчын. Спачатку пераканайцеся, што вы ў яго сэрца занялі годнае месца, а ўжо потым можна займаць сваё законнае месца ля кухоннай пліты.\nВедаючы прычыны, па якіх ваш патэнцыйны муж разышоўся са сваёй былой жонкай, вы зможаце разлічыць ўсю сур'ёзнасць адносінаў з дадзеным мужчынам. Не пытайцеся нічога ў яго самога. Лепш адкрыта пагаворыце з яго добрым сябрам, сястрой, суседкай або нават мамай. Галоўнае тут - улавіць сутнасць праблемы. Калі мужчына быў у сям'і сапраўдным тыранам, збіваючы жонку, прымаючы алкаголь і наркотыкі і змяняючы жонцы, то будзьце гатовыя да таго, што сюжэт паўторыцца.\nКалі мужчына развёўся з жонкай і не кантактуе пры гэтым са сваімі дзецьмі, задумайцеся. Ён напэўна чэрствы і эгаістычны, раз яго не хвалюе лёс уласных дзяцей. Іншая справа, калі дзеці ў яго жыцці нават пасля разводу гуляюць далёка не апошнюю ролю. У гэтым выпадку вам трэба для сябе вырашыць, ці зможаце вы палюбіць гэтых дзяцей ці не. Калі адказ адмоўны, тады, мабыць, не варта развіваць адносіны.\nНаступная Артыкул Чаму ўсе мужчыны - дзеці


Нягледзячы на тое, што дача ў першую чаргу служыць месцам яднання з прыродай, забеспячэнне камфортнага знаходжання на ёй з'яўляецца першараднай задачай любога дачніка. Таму многія людзі ламаюць галаву над тым, як лепш уладкаваць дачны душ ва ўмовах …\nНі адзін чалавек не можа пражыць на планеце без вады доўгі час. Таксама ад яе якасці залежаць шматлікія працэсы ў нашым арганізме. Самы лепшы спосаб атрымаць пітную ваду - падняць яе на паверхню з ваданосных пластоў, размешчаных на значнай …\nДа ліку ключавых параметраў, якія трэба ўлічваць пры выбары запорной арматуры, ставіцца дыяметр, гэты памер павінен у дакладнасці адпавядаць габарытах трубы, інакш аб герметычнасці стыку можна забыцца. У непадрыхтаванага чалавека некаторую …\nСёння людзі навучыліся ўладкоўваць сваё жыллё выгодамі цывілізацыі, нават калі паблізу няма цэнтралізаванага вадаправода. Усё, што трэба для бесперабойнай падачы вады ў хату - бурэнне свідравіны, пракладка вадаправода і ўстаноўка помпы. Праўда для …\nНапэўна, усім знаёмыя (хоць бы на слыху) душавыя перагародкі з шкла для ваннай комнаты- гэта значыць, вы маеце асобны сантэхнічны вузел, у якім можна памыцца, як у самой паўнавартаснай лазні, не выходзячы з хаты. Такое зручнасць магчыма менавіта …\nМантаж ацяпляльнай і водоснабжающей сістэмы дома не абыходзіцца без ўстаноўкі запорных кранаў. Яны неабходныя для кантролю руху вадкасці ў трубаправодзе. У дадзеным артыкуле гаворка пойдзе пра аўтаматызаваных мадэлях. агульныя палажэнніДля чаго …\nВыраб і эксплуатацыя свідравін з'яўляецца даволі спецыфічным працэсам, які патрабуе ад карыстальніка вызначаных ведаў. Справа ў тым, што даводзіцца мець справу з адмысловым абсталяваннем, якое распрацоўваецца і выкарыстоўваецца менавіта для гэтых …\nЧасцей за ўсё неабходнасць у наяўнасці свідравіны на ўчастку ўзнікае ўжо пасля яго частковага або поўнага добраўпарадкавання. У гэтым выпадку зямельныя работы, асабліва з прыцягненнем механізаванага абсталявання ператвараюцца ў існы кашмар для …\nНаяўнасць водазабеспячэння ў хаце ці кватэры - гэта не толькі вялікая выгада, але і забеспячэнне захавання нормаў гігіены. Праўда, у існуючых рэаліях гэта карысць не заўсёды неабходнага якасці. У шматпавярхоўках і прыватных дамах, падлучаных да …\nЖыццё за межамі гарадской цывілізацыі патрабуе пэўнага падыходу і ўладкавання побыту, у першую чаргу гэта тычыцца надзейнай крыніцы пітной вады. Самы просты і відавочны варыянт рашэння - будаўніцтва ўласнага студні.Мы раскажам, як капаць калодзеж пад …


Учора з заявай пра выбары ў Беларусі выступіў старшыня Камісіі Бясьпекі і Супрацоўніцтва ў Эўропе Сэнату ЗША кангрэсмэн Крыстафэр Сьміт…\n“ У нядзелю 15-га кастрычніка, у Беларусі адбудуцца парляманцкія выбары. Мяркуючы па падрыхтоуцы да іх, няма магчымасьці, каб галасаваньне было свабодным і справядлівым…Лукашэнкаўскі рэжым ня выканаў чатырох умоваў, якія сёлета вясною паставіла АБСЭ.\nНа вельмі сумніўнай падставе рэжым не зарэгістраваў у якасьці кандыдатаў шэраг апазыцыйных кандыдатаў, затрымаў, аштрафаваў альбо зьбіў каля ста чалавек, якія выступалі за байкот выбараў. Быў канфіскаваны ўвесь наклад – 100 000 паасобнікаў - незалежнай газэты”.\n“Мой сябра, апазыцыйны лідэр Анатоль Лябедзька, быў псыхалягічна перамьледаваны пад час акцыі, прысьвечанай гадавіне зьнікненьня апазыцыйнага лідэра Віктара Ганчара і Анатоля Красоўскага”.\n“У рэгіёнах урадавым выканаўчым камітэтам загадана загарантаваць абраньне тых кандыдатаў, якіх падтрымоўваюць улады. Мяркуючы па дзеяньнях беларускіх уладаў, яны будуць аказваць ціск на міжнародную супольнасьць, якая не прызнавала папярэдняга, лукашэнкаўскага парлямэнту, каб цяпер прызнала новаабраны парлямэнт.\nАднак, мяркуючы па перадвыбарчай атмасфэры, малаверагодна, што й прэзыдэнцкія выбары ў наступным годзе будуць дэмакратычныя. Спадар Лукашэнка павінен пастаянна памятаць аб тым, што пасьля краху Слабадана Мілошавіча, ён застаўся ўсё больш ізаляваным, адзіным у Эўропе дыктатарам” - заявіў старшыня камісіі Бясьпекі і супрацоўніцтва ў Эўропе Кангрэсу ЗША Крыстафэр Сьміт.


У свеце | Каталіцкі Веснік | Страница 130\nУ ЗША выпусцiлi пiва з Папам Рымскiм на этыкетцы\nУ ЗША Філадэльфійскi бровар выпусціўпіва з выявай Папы Рымскага Францішка на этыкетцы. Выпуск піва прымеркавалі да візіту Пантыфіка ў ЗША. Гэта абмежаваная партыя, пастаянна выпускаць піва ў такім афармленні Philadelphia Brewing Company пакуль не плануе, перадае BBC. Піва назвалі Holy Wooder, што сугучна са святой вадой (holy water) і Галівудам.Крэпасць напою 9,75 градусаў. Выраблена каля 60 бочак такога піва. Пасля прэзентацыі новае ...\nФранцішак звярнуўся да Кангрэса ЗША\n24 верасня адбыўся гістарычны візіт папы Францішка ў Кангрэс Злучаных Штатаў Амерыкі, падчас якога ён меў магчымасць звярнуцца да амерыканскіх заканадаўцаў з прамовай. Папа паставіў у прыклад кангрэсменам асобу біблійнага Майсея, які таксама быў прадстаўніком свайго народу і абвяшчаў яму законы. Позірк Майсея быў звернуты да Бога і на клопат аб трасцэндэнтнай годнасці чалавека. Гэты прыклад добра выражае, у чым ...


Кандрусевіч лічыць каталіцка-праваслаўны дыялог у Беларусі прыкладам для Еўропы | Апошнія падзеі ў Беларусі - прамовы і інтэрв’ю | Belarus.by\nКандрусевіч лічыць каталіцка-праваслаўны дыялог у Беларусі прыкладам для Еўропы\n26 мая, Мінск /Кар. БЕЛТА/. Мітрапаліт Мінска-Магілёўскай архіепархіі Рымска-каталіцкай царквы архібіскуп Тадэвуш Кандрусевіч лічыць каталіцка-праваслаўны дыялог у Беларусі прыкладам для Еўропы. Аб гэтым ён заявіў сёння журналістам, перадае карэспандэнт БЕЛТА.\nЯк адзначыў Тадэвуш Кандрусевіч, Беларусь з'яўляецца ўзорам па мірным суіснаванні рэлігій, а выстава беларускіх абразоў, якая прадстаўлена ў Ватыкане, якраз дэманструе вынікі доўгай сумеснай работы католікаў і праваслаўных. "Сёння неабходны гэты дыялог, каталіцкая і праваслаўная цэрквы павінны дапамагчы будаваць Еўропу не толькі прававую, але і духоўную. Для іміджу нашай краіны гэта відавочны плюс", - перакананы ён.\nВыстава беларускіх абразоў у Ватыкане выклікала вялікую цікавасць з боку наведвальнікаў. Размова аб унікальнай экспазіцыі вялася нават на пленарным пасяджэнні італьянскай канферэнцыі біскупаў, на якой прысутнічаў і мітрапаліт Кандрусевіч, і прадстаўнікі розных еўрапейскіх краін.\nВыстава "Іканапіс Беларусі XVII-XXI стагоддзяў з калекцыі Нацыянальнага мастацкага музея Рэспублікі Беларусь" адкрылася ў музеі Ватыкана 18 мая. Праз некалькі дзён пасля афіцыйнага адкрыцця яе наведаў Прэзідэнт Беларусі Аляксандр Лукашэнка ў суправаджэнні Дзяржаўнага сакратара Ватыкана кардынала П'етра Параліна. Кіраўнік беларускай дзяржавы высока ацаніў выставу і выказаў упэўненасць, што гэта толькі першы значны крок у развіцці музейнага супрацоўніцтва паміж Беларуссю і Ватыканам і за гэтай выставай пойдуць многія іншыя цікавыя праекты.\nЭкспазіцыя, якая ўключае 31 абраз беларускіх іканапісцаў і 2 чаканныя аклады, знаёміць італьянскіх спецыялістаў і шматлікіх турыстаў з усяго свету з унікальнымі творамі беларускай сакральнай культуры.\nАзнаёміцца з унікальнымі абразамі з калекцыі НММ у Ватыкане можна да 25 ліпеня. Плануецца, што ў канцы верасня бягучага года выстава будзе дапоўнена іншымі каштоўнымі экспанатамі з фондаў НММ і прэзентавана ў Мінску.


Публікацыі па тэме «Эрдаган» | Новы Час\nСпартоўцы нарадзіліся ў Германіі, маюць германскія пашпарты, аднак, падаецца, сапраўднымі немцамі сябе не адчуваюць... Немцы, натуральна, у шоку.\nПрэзідэнт Турцыі Эрдаган страціў прытомнасць падчас малітвы ў мячэці\nПрэзідэнт Турцыі Рэджэп Таіп Эрдаган страціў прытомнасць падчас малітвы ў адной з мячэцяў Стамбула. Гэта здпрылася раніцай у нядзелю, калі мусульмане адзначалі Ураз-Байрам — свята завяршэння святарнага месяцу Рамадану.\nМытныя ведамствы Беларусі і Турцыі дамовіліся аб спрашчэнні мытных фармальнасцяў\nМіжурадавае беларуска-турэцкае пагадненне аб сістэме спрыяння ўзаемнаму гандлю падпісана 11 лістапада ў Мінску ў рамках візіту прэзідэнта Турцыі Рэджэпа Таіпа Эрдагана.\nЭрдаган скасаваў ўсе ваенныя вучэльні ў Турцыі\nПрэзідэнт Турцыі Рэджэп Таіп Эрдаган заявіў, што ў краіне пачынаецца маштабная рэформа узброеных сіл, перадае Reuters са спасылкай на A Haber.\nУ Турцыі арыштавалі 283 ахоўніка прэзідэнта Эрдагана\nУлады Турцыі арыштавалі 283 члена прэзідэнцкай гвардыі Рэджэпа Таіпа Эрдагана, якія падазраюцца ў датычнасьці да спробы дзяржаўнага перавароту.\nАнгламоўныя СМІ працягваюць разважаць пра наступствы няўдалага перавароту ў Турцыі. Больш за ўсё цяпер кажуць пра пагрозу турэцкай дэмакратыі.\nТурцыя: баі працягваюцца, але пераварот правалены\nКаля 7 гадзін раніцы па мінскім часе прэзідэнт Рэджэп Таіп Эрдаган абвясціў пра поўнае узяцце пад кантроль сітуацыі ў краіне.\nЧаму прэзідэнт Турцыі выказаў шкадаванне з нагоды збіцця расійскага самалёта і выбачыўся перад сям’ёй загіблага лётчыка? І якімі будуць наступствы гэтага кроку? Абмяркоўваюць Юры Дракахруст, Валер Карбалевіч і Віталь Цыганкоў.\nЛукашэнка другі дзень знаходзіцца ў Ашхабадзе: учора ён меў сустрэчу з прэзідэнтам Туркменістана Гурбангулы Бердымухамедавым, а сёння ён наведаў мемарыяльны комплекс «Народная памяць».